Японияда зилзиладан кейин тиклаш ишларига қанча маблағ кетиши ҳисоблаб чиқилди - - - www.Voydoda.com - Развлекательный портал -\nЯпонияда зилзиладан кейин тиклаш ишларига қанча маблағ кетиши ҳисоблаб чиқилди\n25 Апр 2016(12:58)\nЯпониянинг Кюсю оролида зилзила туфайли вайрон бўлган ҳудудларни тиклаш ва кўрилган зарарларни қоплаш учун 286.1 миллиард иена (2.5 миллиард АҚШ доллари) талаб этилади. Бу ҳақда Япония ҳукумати маълум қилди, дея РИА Новости хабар берди.\n14 апрель куни Кюсю оролида жойлашган Кумамото ва Оита префектураларида 6.5 магнитудали, кейинроқ ундан ҳам кучлироқ, яни 7.3 магнитудали ер қимирлашлари кузтилди. Ҳозирги кунгача Кюсюда 880 та ерости силкинишлари қайд этилди. Зилзила оқибатида жами 48 киши ҳалок бўлди, икки киши бедарак йўқолди.\nХабарда ёзилишича, Япония Вазирлар маҳкамаси Кюсю оролида зилзила оқибатида вайрон бўлган объектларни қайта тиклаш учун 2.5 миллиард АҚШ доллари сарфланишини ҳисоблаб чиқди. Яна қишлоқ хўжалигини қайта тиклаш учун 45 миллион АҚШ доллари талаб этилади. Бундан ташқари, зилзила бўлган ҳудудларда ўрта ва кичик тадбиркорлик муассасалари 1.4 миллиард АҚШ доллари миқдорида зарар кўрди.\nЮқоридаги ҳисоб-китоблар 20 апрель ҳолатига биноан ҳисоблаб чиқилган, дейилади хабарда.\nТеги: Японияда зилзиладан кейин тиклаш иш


Макгрегор фаолиятида танаффус қилиш ҳақида ўйламоқда\n15:10 / 14.11.2016\nИрландиялик аралаш жанглар бўйича яккакурашчи Конор Макгрегор спорт фаолиятида танаффус қилиш ҳақида ўйлаётганини тан олди. UFC биринчилигининг икки вазн тоифасида мутлақ жаҳон чемпиони камарлари соҳибининг хулосаси ҳақида MMA Weekly нашри ёзмоқда.\n«Мен оилам ва фарзандим ҳақида ўйлашим керак. Аввалгидек, кўп жанг қилишим учун менга янги туртки керак. Менга жанглар учун тўланадиган гонорарлар энди етарли эмас», — деган ирландиялик спортчи.\nЭслатиб ўтамиз, Макгрегор UFC 205 мусобақасида АҚШ вакили Эдди Альваресни мағлуб этиб, ташкилотнинг ярим енгил ва енгил вазн тоифаларида чемпионлик унвонини қўлга киритган эди. Ўша куни ирландиялик боксчи, бошқа бир америкалик Майкл Жонсонни мағлуб этган россиялик яккакурашчи Ҳабиб Нурмагомедовни жангга чорлади.\n28 ёшли Макгрегор аралаш жанглар қоидаси бўйича 24та жанг ўтказиб, 21 марта ғалаба қозонган, уч марта мағлуб бўлган.\nUFC MMA Конор Макгрегор Ҳабиб Нурмагомедов\nҲабиб Нурмагомедов ва Криштиану Роналду ўзаро совғалар алмашди


Салоҳ: «Барселона»дек клуб қизиқаётгани ёқимли, аммо «Ливерпул»да қолмоқчиман»\n«Ливерпуль» ҳужумчиси Муҳаммад Салоҳ жамоадаги келажаги ҳақида гапирди.\n«Агар ҳаммаси фақат менга боғлиқ бўлса, «Ливерпул»да қолишни исташимни бир неча бор айтганман.\nЛекин қарорни клуб раҳбарияти қабул қилади. Улар бу масалани ҳал қилишлари керак. Ҳаммаси уларга боғлиқ. Келишув фақат молиявий шароитга боғлиқ эмас. Бошқа ҳеч қандай муаммо йўқ.\nХави мени сотиб олишга қизиқаётгани ҳақида ўқидим. «Барселона»дек клуб менга қизиқиш билдираётганидан хурсандман, лекин «Ливерпул»да бахтлиман. Айни дамда АПЛда қолишни истардим, чунки бу — дунёнинг энг кучли лигаси», — дея Салоҳнинг сўзларини келтиради Liverpool Echo.


МАГАТЭ Тошкентда йиғилиш ўтказмоқда\n12:58 / 09.07.2015\nТошкентда Халқаро атом энергияси агентлигининг (МАГАТЭ) Ўзбекистон Фанлар Академияси Ядро физикаси институти билан ҳамкорликда ташкил қилган “МДҲ давлатлари тадқиқот реакторлари ҳамкорлиги” мавзуидаги 4-Халқаро кенгаши ўтказилмоқда. Бу ҳақда “Правда Востока” газетаси хабар бермоқда.\nТадбир иштирокчилари минтақанинг ушбу йўналишдаги энг йирик илмий муассаси бўлган ядровий физика институтининг олиб бораётган ишланмаларига юқори баҳо беришди.\nИнститут ходимлари, ўз навбатида, МАГАТЭ кўмагида охирги йилларда реакторда радиацион хавфсизлик тизимининг алмаштирилганини, бошқариш, ҳимоя ва электр таъминоти комплексларининг модернизация қилинганини таъкидлаб ўтишди. Айни пайтда вентилация ва совутиш тизимларини янгилаш лойиҳалари амалга оширилмоқда. Лойиҳаларнинг умумий қиймати 3 млн долларни ташкил қилади.


29 март, 2021, 16:22\nТеглар:Бокс Ўзбекистон | Токио-2020\nЙўлланмаларимиз сони яна ошди.\nТокио Олимпиадасига оз вақт қолди. Боксчиларимиз ушбу тўрт йилликнинг энг нуфузли турнирида иштирок этиш учун Иорданияда лицензия берувчи турнирда иштирок этиб, 7 та йўлланмани қўлга киритган эди. Шулардан бир биттаси қизлар ўртасидаги мусобақаларда нақд қилинганди.\nЖумладан, -52 кгда Шаҳобиддин Зоиров, -57 кгда Миразизбек Мирзахалилов, -63 кгда Элнур Абдураимов, -69 кгда Бобоусмон Ботуров, -91 кгда Санжар Турсунов, +91 кгда Баҳодир Жалолов ҳамда 51 кг вазндаги вакиламиз Турсуной Раҳимова ушбу вазифани уддалаган эди.\n-75 кгда Фанат Қаҳрамонов ва -81 кг вазнда Дилшодбек Рўзметов турнирда муваффақиятсизликка учраб, бу имкониятни қўлдан бой берган ва навбатдаги лицензион турнирларга умид боғлаб турганди. Бироқ, коронавирус пандемияси ва бошқа омиллар туфайли, сўнги Франциядаги йўлланма берувчи мусобақа бекор қилиниб, йўлланмалар рейтинга қараб тақсимланиши маълум қилинганди.\nБугунги, тарқалаган маълумотларга қараганда, AIBA рейтингдаги кўрсаткичларига қараб, Фанат Каҳрамонов, Дилшод Рўзметов, Райҳона Қодирова (60 кг) ва Мафтуна Мелиевага (69 кг) Токио Олимпиадасида иштирок этувчи йўлланмани тақдим этган.\nБиз бунга аниқлик киритиш мақсадида Ўзбекистон бокс терма жамоаси мураббийи Раҳматжон Рўзиохунов билан боғландик.\n- Бу борадаги хабарлар бизга ҳам етиб келди. Бироқ, аниқ ва равшан маълумотни билмайман. Ваҳоланки, бу кутилганди. Сабаби, рейтингдаги имкониятлар яхши эди. Ўйлайманки, бу барчаси ҳақиқат!


Энг яхши ифторлик – риёдан ҳоли бўлганидир — Исломобод\nСиз шуердасиз Бош саҳифа → Энг яхши ифторлик – риёдан ҳоли бўлганидир\nЭнг яхши ифторлик – риёдан ҳоли бўлганидир\nislomobod Май 7, 2019 0 Изоҳ\nАбу Ҳурайра розияллоҳу анҳудан ривоят қилинади: “Набий соллаллоҳу алайҳи васаллам: “Аллоҳ таоло: Одам боласининг ҳамма амали ўзи учун, фақат рўза Мен учундир ва унинг мукофотини Мен — Ўзим берурман, деди. Рўза сақловчидир. Қачон қайси бирингиз рўзадор бўлса, уят гапларни гапирмасин ва бақир-чақир қилмасин. Агар бирортаси у билан сўкишмоқчи ёки уришмоқчи бўлса, мен рўзадорман, десин. Муҳаммаднинг жони қўлида бўлган зот ила қасамки, албатта, рўзадор оғзининг ҳиди Аллоҳнинг наздида мушкнинг ҳидидан хушбўйроқдир. Рўзадорга икки хурсандлик бордир. У ик-кисига ҳам етишади. Қачон ифтор қилса хурсанд бўлади ва қачон Роббиси ҳузурига борганда рўзаси туфайли хурсанд бўлади”, дедилар”.\nМен “Ҳидоят” журнали ва “Ислом нури” газетасига обуна бўлдим, сиз-чи?


Aprel 2021 – ҚОРАҚАЛПОҒИСТОН РЕСПУБЛИКАСИ МАКТАБГАЧА ТАЪЛИМ ВАЗИРЛИГИ\nНукус шаҳрида мактабгача таълим ташкилотлари фаолиятига оид семинар бӯлиб ӯтди\nРеспублика махсус комиссияси қарорига мувофиқ, жорий йилнинг 15 августдан бошлаб нодавлат мактабгача таълим ташкилотлари фаолиятига рухсат берилди. Шу муносабат билан, Нукус шаҳри 1-сонли мактабгача таълим ташкилотида вазирликнинг бӯлим бошлиқлари, шаҳар…\nЯкунловчи сайёр қабуллар Қорақалпоғистон Республикасининг Кегейли ва Бўзатов туманларида бўлиб ўтди.\nҲар бир фуқаронинг мурожаатлари диққат эътибордан четда қолмасдан, Қорақалпоғистон Республикасининг барча туманларида хаттоки олис туманларда ҳам сайёр қабуллар давом этди. Якунловчи сайёр қабуллар Ўзбекистон Республикаси мактабгача таълим вазирининг ўринбосари Юлдашев…\nҚорақалпоғистон Республикасининг олис бўлган Мўйноқ, Қўнғирот, Шўманай ҳамда Қонликўл туманларидаги сайёр қабуллар давом этмоқда.\nҲозирги пандемия даврига қарамасдан, карантин қоидаларига амал қилган ҳолда ҳар бир фуқаронинг мурожаатлари четда қолмасдан ўрганилиб, уларга ёрдам кўрсатилиб, назоратга олинмоқда. Энг олис бўлган Мўйноқ, Қўнғирот, Шўманай ҳамда Қонликўл туманларида…\nҚонликўл туманида «Болалар кулгуси бизнинг бахтимиз» шиори остида онлайн кўрик танлови бўлиб ўтди.\nЎзбекистон Республикаси Президентининг 2019 йил 3 апрел кунги ёшлар таълим тарбияси учун қўшимча шароитлар яратиш, хотин-қизлар бандлигин таъминлашга қаратилган комплекс чора-тадбирларни ўз ичига олган бешта муҳим ташаббусни амалиётга жорий этиш…


Ўзбекистон аҳолиси ярим йил ичида 0¸7 фоизга кўпайди\n26 май 2022, Тошкент вақти: 03:11\n2016 йилнинг 1 июлига келиб Ўзбекистон аҳолиси сони йил бошига нисбатан 0¸7 фозига ўсган ва31 миллион 807 мингга етган.\nБу ҳақда бугун хабар тарқатган Давлат статистика қўмитасига кўра¸ жорий йилнинг январь-июнь ойларида мамлакатда 318 минг бола туғилган¸ айни муддат ичида 73¸9 минг одам ҳаëтдан кўз юмган¸ аҳоли сони 231 минг 700 га ошган.\nҚўмитанинг билдиришича¸ ярим йил ичида Ўзбекистон шаҳарлари аҳолиси сони 16 миллион 110 минг одамни (жами аҳолининг 50¸6 фоизи)¸ қишлоқда яшовчилар эса¸ 15 миллион 697 мингни (49¸4 фоиз) ташкил этган.\nЎтган олти ой давомида¸ статистика расмийларига кўра¸ Ўзбекистонда 92 минг 400 та никоҳ¸ 14 минг 800 та ажралиш ФҲДË тизимлари томонидан қайд этилган.\nЎзбекистонга келганлар сони январь-июнь ойларида 72 минг одамни¸ кетганлар эса¸ 84 минг 400 нафарни ташкил этган.


Toshkent islom universiteti - Ҳожи Муиннинг хотин-қизлар масаласига оид қарашлари\nҲожи Муиннинг хотин-қизлар масаласига оид қарашлари\nXIX асрнинг охири XX аср бошларида яшаган, халқ маърифати ва маънавияти учун курашган маърифатпарвар шахслардан бири Беҳбудийнинг шогирди Ҳожи Муин 1883 йилнинг 19 мартида Самарқандда таваллуд топган бўлиб, у диний илмларни бобоси Мирсаид Шариф ўғлидан олган. Кейинчалик Ҳожи Муин ўз билимларини ўша даврнинг зиёлиларидан саналмиш Сайидаҳмад Васлийдан олади ва у орқали замондош маърифатпарварлар билан танишади. Ҳожи Муиннинг ҳаётини тубдан ўзгаришига, теран фикрлашга, ҳар қандай китобларни ақл билан ўқиб, мушоҳада қилишига сабабчи бўлган шахс Маҳмудхўжа Беҳбудий бўлади.\nАйнан Маҳмудхўжа Беҳбудийнинг “Мухтасари жуғрофияи умумий” асарининг “Татбиқоти диния” бобида: “Баъзи эски хурофот ва исроилият сўзлари бизнинг тафсир китобларимизгача кириб кетган” деган фикрлари уни ўйга солади. Шу сабабли ҳам ҳар қандай нарсанинг субстанцияси бўлгани каби, сура ва оятларнинг маъно-мазмунини билиш учун, албатта, унинг моҳиятини англаш зарур, деган ғоя унинг асарларида етакчилик қилди.\nМаҳмудхўжа Беҳбудий таълимотининг издоши Ҳожи Муин ҳам усули жадид мактабларини очди, мударрислик қилди, дарсликлар ёзиб чоп эттирди. Ҳожи Муиннинг 1918 йил 28 июнда “Меҳнаткашлар товуши” газетасида чоп этилган “Ёшларимиз ва қизлар тарбияси” номли мақоласида Туркистонда қизларни ўқитадиган мактабларнинг, аёл муаллималарнинг йўқлигини қайғу ва алам билан ёзади.\nВаҳоланки, ислом дини хотин-қизларга ҳуқуқ берган бўлишига қарамай, баъзи туркистонликлар шариатнинг бу қонунидан четлаб ўтиб, уларнинг ҳуқуқларини йўққа чиқарар эди. Кўп хотинлилик, талоқ масалалари, ислом шариати ниқоби остида аёлларни эзиш, уларга зулм қилиш ислом динига тўғри келмаслиги Ҳожи Муиннинг қуйидаги фикрларида ҳам яққол намоён бўлади: “... Мусулмонлар неча асрлардан бери шундай ёмон одатлар ва бузуқ эътиқодлар билан яшаб келган ва бу одат билан эътиқод бизларнинг тамоман руҳимизда ва қонимизда сингишиб қолған”.\nXX асрнинг бошларида матбуотда ҳам хотин-қизлар масаласига аталган мақолалар кам эди. Чунки бу даврда ижтимоий фикрда жамиятдаги хотин-қизлар масаласига иккинчи даражали мавзу сифатида қаралган. Ҳақиқий мулло, қози, имом, муддарислар ижтимоий муҳитдаги аёлларнинг роли мавзусига ўша давр ислом омили тасаввурларидан келиб чиққан ҳолда муносабатда бўлганлар.\nАйниқса, ўша даврда кўп хотинлилик, талоқ масалалари оддий арзимаган ҳолат бўлган бир даврда Ҳожи Муин бу масалаларни келгуси давр билан боғлиқ жиҳатларини кўра олди. Эски хурофотлар ила яшаш, мусулмонларнинг Қуръондаги сура ва оятларни тўғри тушуниб етмаслиги оқибатида эканлиги унинг асарларида қайд этилган. Шунингдек, бу даврда аёл ва замон мавзуси у ёки бу вақтли матбуотда муҳокама этилган.\n“Ислом динининг қонунлари Арабистон муҳитига қараб тузилгани учун, хотинлар тўғрисидағи моддалар, фикрларда ҳам исломиятдан бурунғи арабларнинг хотинларға қараши ончоғина кўзда тутулиб, кўб ўрунларда эркаклар эга бўлғон ҳуқуқдан хотинлар маҳрум тутулғон.\nБиз ҳам шу динни қабул этгач, хотинлар тўғрисида ҳам қарашимиз арабларча бўла бошлайдир. Очиқ, бўйдоқ ёруғлиқда яшнаб, рўзгор, тирикчиликда шаригимиз бўлғон хотинларни паранжи (ҳижоб) орасида ўрамоққа бошлаймиз. Номаҳрамга кўрунмаги, товушини эркаклар эшитмаги, эркаклар орасида юрмаги гуноҳ соналадир”.\nШунинг учун ҳам туркистонликлар аёлларга паст назар билан қараган. Уларни илмли бўлишини, эркаклар билан тенг ҳуқуққа эга бўлишини истамаганлиги ислом дини талабларини нотўғри тушунганлигидан деб таҳлил этилади.\nМуҳаммад Мустафо (с.а.в.)нинг “Видолашув хутбалари”да ҳам аёлларга яхши муносабатда бўлиш даркорлиги айтиб ўтилган бўлишига қарамай, уларга нисбатан бешафқатлик, зулмкорлик қилиш Аллоҳнинг амрига қарши бориш билан тенгдир.\nҲатто, ҳадиси шарифда ҳам илм олиш ҳар бир муслим ва муслима учун фарздир, деб айтилгани бежиз эмасдир. Аёллар қанчалик илмли бўлса, туғилажак фарзанд ҳам шунчалик илмли, зеҳнли бўлади. Ана шундай ҳолатларни кўра олган Ҳожи Муиннинг асар ва мақолаларида ҳам хотин-қизлар масаласи ўз ифодасини топгани бежиз эмасдир.\nЖадид маърифатпарварлари сингари Ҳожи Муин ҳам ўз асар ва мақолалари орқали халқни диний ва дунёвий илмлар билан қуроллантиришда беқиёс хизмат қилган шахсдир.\nҲожи Муиннинг “Мазлума Хотун” асарида Узоқбой исмли 40 ёшли кишининг иккинчи хотин олиш, олганда ҳам унинг ҳунари бор-йўқлигига қараб эмас, балки ҳусн-жамоли аъло ва ёш бўлгани учунлиги масаласи ёритилган. Эшонга қўл берган мулла бу ўткинчи дунё ўтиб кетади, тавба қилмоқ даркор, деган сўзларига қассоб томонидан: “... Хайр, ундай бўлса, сиз оталик қилиб аввал бир яхши қиз топиб, бизни уйлантурунг. Дунёнинг айшу ишратидан бир оз ҳавсаламиз пир бўлсун. Сўнгра молимиздан закот бериб, ҳалол пул билан Маккатуллоға борайлук. Қаро юзимизни ҳожарул асводға суртуб, гуноҳдан пок бўлуб келайлук...”. Янги усул мактабининг муаллими эса: “Нима сабабдан иккинчи хотун олмоқчисиз? деганида “... ҳеч сабабдан эмас. Энди бу хотунимизнинг ёши ўттизларға етуб, унча мазаси қолмабдур. Биз бўлсак ҳали ёш. Кўнглимиз ёш хотун истайдур” дейди”.\nАвом халқи илгариги вақтларда уламоларга тобе бўлган бўлса, кейинчалик уламолар уларга тобе, хушомадгўй бўлганликларини қуйидаги миcраларда ҳам кўришимиз мумкин: “... халқ орасида жувонбозлик, шаробхўрлик ва кўб хотун олиб, аларга жабру зулм қилишдек шариат манъ қилган ишлар кундан кун кўпайиб кетаёбдур”.\nХулоса қилиб айтганда, XIX асрнинг охири XX аср бошларида ижтимоий-сиёсий ҳаётнинг ўзи хотин-қизлар масаласини долзарб мавзу сифатида кўриб чиқилишига эҳтиёж яратди. Жамиятнинг диний-ахлоқий, маънавий қадрияти бундай мураккаб масалани муҳокама қилишга тайёр бўлмаса-да, жадид зиёлилари ижодларида бу мавзу ўз ифодасини топди ҳамда дин омилига алоқадор ўтмиш ва келажакни боғловчи муаммо сифатида намоён бўлди. Бундай қарашлар ичида Ҳожи Муиннинг ижодий асарларини етук ижтимоий-сиёсий ва прогрессив манбалар сифатида эътироф этиш мумкин.\nТошкент олий ҳарбий-техника билим юрти ўқитувчиси\n Ҳожи Муин. Танланган асарлар. Т.:, “Маънавият”, 2010 йил. 5-бет.\n Ҳожи Муин. Танланган асарлар. Т.:, “Маънавият”, 2010 йил. 83-бет.\nЎктам. “Туркистон” газетаси. Хотинлар масаласи. 1924 йил 14 февраль. 2-бет.\n Ҳожи Муин. Танланган асарлар. Т.:, “Маънавият”, 2010 йил. 210-бет.\n Ҳожи Муин. Танланган асарлар. Т.:, “Маънавият”, 2010 йил. 215-бет.\n Ҳожи Муин. Танланган асарлар. Т.:, “Маънавият”, 2010 йил. 217-бет.


Екатеринбург “Катта Дубулға”. Мезбонлар биринчи бўлишди! / Olamsport.com\n18:01Федор Емельяненкога шифохонадан жавоб берилди\t0 17:40Йилдиримнинг менежери: Альварес Авнини етарлича баҳоламаяпти\t0 17:19"Uzbek Tigers"даги жанглар орқали танилган Абдулҳай Шораҳматов рақобат, "ишкал" ва бошқа мавзулар ҳақида (ИНТЕРВЬЮ)\t0 16:52Карикатура: Фернандеш "Ливерпуль"га қарши ўйинда ўзини кўрсатди\t0 16:27Маҳмуд Мурадов қанча муддатга четлатилди?\t1 16:02Чендлер: Энди улар мендан қочиб юришади\t0 15:40Спортчилар ижтимоий тармоқларда\t0 15:17"Милан" "Порту" хавбеки Отавио билан ёзда текинга шартнома имзоламоқчи 0 14:55UFC камарининг нархи қанча?\t0 14:33UFС украиналик чемпион билан шартнома имзолади\t0 14:10Асосий жамоамиз Тошкентда машғулотларга киришди ФОТОРЕПОРТАЖ\t0 13:45"Ювентус" Маккеннини ўз таркибида сақлаб қолмоқчи\t0 13:20Порье Нейт Диаснинг гапларига жавоб қайтарди\t0 12:58Амалдаги чемпион Australian Open'да қандай либосда ҳаракат қилиши маълум + ФОТО\t0 12:36Конорнинг қанча муддатга четлатилгани маълум\t6\n18 мар 12:41\nЕкатеринбург “Катта Дубулға”. Мезбонлар биринчи бўлишди!\nРоссиянинг Екатеринбург шаҳри мезбонлик қилган дзюдо бўйича “Катта Дубулға” туркумига кирувчи нуфузли мусобақа ўз якунига етди.\nСоврин жамғармаси 154 000 АҚШ долларини ташкил қилган мусобақада сайёрамизнинг 5та қитъаси 48 давлатидан жами 403 нафар (233 эркак, 170 аёл) дзюдочи иштирок этди. Мамлакатимиз шарафини эса 12 нафар ҳамюртимиз ҳимоя қилди.\nМусобақа медаллари ҳамда Токио Олимпиадасига муҳим рейтинг очколари ўйналган турнирда Россия терма жамоаси норасмий умумжамоа ҳисобида биринчи ўринни эгаллади. Мезбонлар 3та олтин, 2та кумуш, 4та бронза медалини қўлга киритишди. Улар ҳисобида яна 5та олтинчи, 7та еттинчи ўрин ҳам бор.\nИккита олтин, битта кумуш, иккита бронза медалига эга чиққан Исроил терма жамоаси иккинчи ўринни банд этди. Иккита олтин ва битта кумуш медалига сазовор бўлган франциялик дзюдочилар эса кучли учликка якун ясашди.\nЯпония, Бразилия, Канада, Голландия, Мўғулистон, Аргентина ва Швеция терма жамоалари дзюдочилари Екатеринбург татамиларида битта олтин медални қўлга киритишди. Жами 22та терма жамоага мусобақанинг камида битта бронза медали насиб этди.


Сабрнинг мукофоти улуғдир... - Fitrat.uz\nБош саҳифа / Мақолалар / Сабрнинг мукофоти улуғдир…\nMay 6, 2020\tФикр билдиринг 56 Кўришлар\nДунё аҳли, айниқса, ватандошларимиз бугунги кунларда кўплаб синовларни бошидан ўтказмоқдалар. Бир томондан ер юзи аҳолисини ташвишлантириб турган коронавирус пандемияси бўлса, бошқа томондан ватанимизда охирги кунларда халқимиз бошига тушиб турган кучли шамол, жала қуйиши, сел келиши ҳамда сув тошқини каби ҳодисотлардир.\nАзиз ватандошларимизнинг кўнгилларига таскин бериш мақсадида бу воқеа ва ҳодисаларнинг барчаси Аллоҳ таолонинг изни ва иродаси билан бўлаётганлиги, биз эса Унинг мўмин-мусулмон бандалари сифатида бу синовларга сабр қилишлигимиз лозим эканлигини ва қилган сабримиз натижасида қанчадан қанча ажру-мукофотларга эга бўлишимиз мумкинлигини айтиб ўтмоқчимиз. Чунки бизнинг динимиз Исломда сабр қилиш сифатига эга бўлганларга жуда кўплаб ажру-мукофотлар ваъда қилинган.\nАллоҳ таоло Қуръони каримда марҳамат қиладики: “Албатта, Биз сизларни бироз қўрқинч ва очлик билан, молу-мулкка, жонга, меваларга нуқсон етказиш билан синаймиз. Ва сабр қилувчиларга башорат бер. Улар мусибат етганда: “Албатта, биз Аллоҳникимиз ва албатта, биз Унга қайтгувчилармиз” дейдилар. Ана ўшаларга Роббиларидан салавотлар ва раҳмат бор. Ана ўшалар ҳидоят топганлардир” (“Бақара” сураси 155-157-оятлар).\nАзизлар, эътибор берсак, айни мана шу оятларда келган синовлар бугунги кунимизда бизнинг бошимиз узра айланмоқда. Юртимизда бўлган қаттиқ шамол ва кучли ёмғир туфайли бироз қўрқинчга тушмадикми?! Айни Рамазон рўзаси билан очликка сабр қилмоқдамизку! Яна шунингдек, шамол, жала, сел ва сув тошқини билан молу-мулклар ва экин-тикин, мевалар зарар кўрди. Бундан ташқари, бутун дунё аҳолиси билан биргаликда қанча ватандошларимизни ҳам коронавирус касаллиги билан жонлари азият чекаяпти. Оятда эса Роббимиз сабр қилувчиларга башорат бер демоқда. Башорат эса арабчада яхшилик хабарини бериш деганидир.\nШунингдек, сабр қилишлик мўмин банданинг ажралмас феъл-атворларидан биридир. Зеро, пайғамбаримиз Муҳаммад алайҳиссалом ҳам Абу Саъийд розияллоҳу анҳудан ривоят қилинган ҳадисда: “Ҳузуримда нима яхшилик бўлса сизларга бермай олиб қолмасман. Ким иффат талаб қилса, Аллоҳ уни иффатли қилур. Ким беҳожатлик талаб қилса, Аллоҳ уни беҳожат қилур. Ким сабр талаб қилса, Аллоҳ уни сабрли қилур. Ҳеч кимга сабрдан кўра яхшироқ ва кенгроқ ато берилмаган”, – деб марҳамат қилганлар (Бешовлари ривоят қилишган).\nУламоларимиз ҳам сабр сўзининг таърифида “Сабр уч турлидир: биринчиси Аллоҳ таолонинг тоат-ибодатида сабр қилиш, иккинчиси Аллоҳ таолога исён қилиб қўймасликда сабр қилиш бўлса, учинчиси эса, Аллоҳ таолонинг синов ва имтиҳонларига сабр қилишдир”, деб келтирганлар.\nХулоса қилиб айтадиган бўлсак, азиз ватандошлар! Бу синовларнинг барчасидан чиройлик сабр қилишлик билан ўтиб, Аллоҳнинг ҳузурида кўплаб савобларга эга бўлиб олайлик. Синовлар инсонни тоблашини билган ҳолда, бир-биримизга ҳамдард, меҳрибон, дардкаш ва ҳамжиҳат бўлайлик. Фурсатни ғанимат билиб, яхшиликларимизни зиёда қилиб олайлик. Бесабрлик, худбинлик, ношукрлик ва ўзгаларнинг ҳаққига кўз олайтириш каби ёмон иллатлардан ҳам сақланайлик.\nАллоҳ таолонинг Ўзи бу синовли кунларни бошимиздан тезроқ кетказиб, фаровонлик, тинчлик ва осойишталикка етказсин!\nАввалги Тошкет вилояти масжидларининг навбатдаги хайрияси\nКейинги “МЕҲР” карвони СИРДАРЁда


Ростовдаги авиаҳалокат жойидан лавҳалар - 19.03.2016, Sputnik Ўзбекистон\nРостовдаги авиаҳалокат жойидан лавҳалар\nДубайдан қайтаётган йўловчилар самолёти ноқулай об-ҳаво шароитлари оқибатида Ростов-Дон аэропортининг қўниш чизиғига яқин жойда қулади. Лайнер то ҳалокатга... 19.03.2016, Sputnik Ўзбекистон\n16:36 19.03.2016 (янгиланди: 16:54 19.03.2016)\nДубайдан қайтаётган йўловчилар самолёти ноқулай об-ҳаво шароитлари оқибатида Ростов-Дон аэропортининг қўниш чизиғига яқин жойда қулади. Лайнер то ҳалокатга учрагунга қадар 2,5 соат мобайнида қўнишга уриниб, аэропорт устида учганлиги хабар қилинмоқда.\nТергов Қўмитасидан олинган хабарларга кўра, лайнер Ерга қўнган вақтда портлаган.\nБундан сал олдин маҳаллий фавқулодда ҳолат хизматидан олинган маълумотларга кўра, Boeing орқа қисми билан ерга урилган.Ростов-на-Дону МЧС хизмати эса, қўниш вақтида самолет қанотлари учиш-қўниш чизиғига теканлиги ва сал ўтмай лайнер ёна бошлаган, дея маълумот бермоқда.\n© REUTERS / Stringer Фавқулодда хизмат ходимлари лайнер парчаларини текширмоқда\nФавқулодда хизмат ходимлари лайнер парчаларини текширмоқда\n© REUTERS / Sergei PivovarovТезкор гуруҳ ходимлари фожеа юз берган жойга зудлик билан етиб келдилар\nТезкор гуруҳ ходимлари фожеа юз берган жойга зудлик билан етиб келдилар\n© Sputnik / Стрингер / Фотобанкка ўтишДубайдан қайтиб келаётган Fly Dubai авиакомпаниясига қарашли лайнер, Ростов-Дон аэропорти қўниш чизиғидан чапроқда, Москва вақти билан 3:40да ҳалокатга учради.\nДубайдан қайтиб келаётган Fly Dubai авиакомпаниясига қарашли лайнер, Ростов-Дон аэропорти қўниш чизиғидан чапроқда, Москва вақти билан 3:40да ҳалокатга учради.\n© Sputnik / Сергей Пивоваров / Фотобанкка ўтишсамолёт бортида жами 62 киши: 55 йўловчи, шу жумладан, 4 нафар бола ва 7та экипаж аъзолари бўлган. Россия Президенти ладимир Путин авиаҳалокат қурбонига айланган инсонлар оиласига чуқур ҳамдардлик билдирди ҳамда Ростов вилояти губернаторига ҳалок бўлган йўловчилар қариндошлари учун барча зарур шароитларни яратиб бериш ҳақида топшириқ берди. Аэропортда ҳалок бўлган йўловчиларнинг 600дан ортиқ қариндошлари тўпланишган.\nсамолёт бортида жами 62 киши: 55 йўловчи, шу жумладан, 4 нафар бола ва 7та экипаж аъзолари бўлган. Россия Президенти ладимир Путин авиаҳалокат қурбонига айланган инсонлар оиласига чуқур ҳамдардлик билдирди ҳамда Ростов вилояти губернаторига ҳалок бўлган йўловчилар қариндошлари учун барча зарур шароитларни яратиб бериш ҳақида топшириқ берди. Аэропортда ҳалок бўлган йўловчиларнинг 600дан ортиқ қариндошлари тўпланишган.\n© REUTERS / Russian Emergencies MinistryЛайнер қўнишга уриниб, 2,5 соат мобайнида аэропорт устида учган. Шундан сўнг, қўниш чизиғига орқа қисми билан урилиб, сал ўтмай ёна бошлаган ва портлаган.\nЛайнер қўнишга уриниб, 2,5 соат мобайнида аэропорт устида учган. Шундан сўнг, қўниш чизиғига орқа қисми билан урилиб, сал ўтмай ёна бошлаган ва портлаган.\n© REUTERS / Sergei PivovarovЛайнер бортидаги йўловчиларнинг ҳаммаси ҳалок бўлган. Ҳалок бўлганларнинг қариндошлари Ростовдаги аэропортга тўпланишмоқда.\nЛайнер бортидаги йўловчиларнинг ҳаммаси ҳалок бўлган. Ҳалок бўлганларнинг қариндошлари Ростовдаги аэропортга тўпланишмоқда.\n© Sputnik / Стрингер / Фотобанкка ўтишПортлаш натижасида, Boeing-737-800 қўниш майдони бўйлаб чилпарчин бўлган\nПортлаш натижасида, Boeing-737-800 қўниш майдони бўйлаб чилпарчин бўлган\n© Sputnik / Стрингер / Фотобанкка ўтишҚўниш олдидан лайнер икки соатдан зиёд вақт аэропорт устида айланди, деб хабар бермоқда, Flight radar портали.\nҚўниш олдидан лайнер икки соатдан зиёд вақт аэропорт устида айланди, деб хабар бермоқда, Flight radar портали.\n© Sputnik / Стрингер / Фотобанкка ўтишАвиаҳалокатга ноқулай об-ҳаво шароитлари сабаб бўлган бўлиши мумкин, деб тахмин қилинмоқда. Ростов вилояти губернатори Василий Голубев ҳам авиаҳалокатга ёмон об-ҳаво сабаб бўлган, бошқа тахминлар мавжуд эмас, деб таъкидламоқда.\nАвиаҳалокатга ноқулай об-ҳаво шароитлари сабаб бўлган бўлиши мумкин, деб тахмин қилинмоқда. Ростов вилояти губернатори Василий Голубев ҳам авиаҳалокатга ёмон об-ҳаво сабаб бўлган, бошқа тахминлар мавжуд эмас, деб таъкидламоқда.\n© Sputnik / Сергей Пивоваров / Фотобанкка ўтишМаҳаллий МЧС хизмати ҳалок бўлганлар рўйхатини эълон қилди, уларнинг аксарияти Россия фуқаролари бўлган, шунингдек, вафот этганлар орасида беш нафар чет эл фуқаролари ҳам мавжуд. Лайнер экипажи эса турли давлат фуқароларидан иборат бўлган. Ҳалок бўлганларнинг яқинларига ҳар томонлама ёрдам кўрсатилмоқда.\nМаҳаллий МЧС хизмати ҳалок бўлганлар рўйхатини эълон қилди, уларнинг аксарияти Россия фуқаролари бўлган, шунингдек, вафот этганлар орасида беш нафар чет эл фуқаролари ҳам мавжуд. Лайнер экипажи эса турли давлат фуқароларидан иборат бўлган. Ҳалок бўлганларнинг яқинларига ҳар томонлама ёрдам кўрсатилмоқда.\n© Sputnik / Сергей Пивоваров / Фотобанкка ўтишҲозирда авиаҳалокат юз берган жойда қутқарувчилар бригадаси иш олиб бормоқда, шунингдек, Россия Тергов Қўмитасига қарашли тергов-криминалистика гуруҳи фаолияти ҳам кучайтирилган. Ушбу ҳодиса юзасидан жиноят иши қўзғатилган.


Санъаткорнинг сирли тори » Ўзбекистон янгиликлари – Zamin.uz\nТаҳририятга келган мактубларни ҳар биримиз қизиқиб ўқиймиз. Айниқса, хатда ғаройиб ҳодисалар, сирли воқеалар ёзилган бўлса. Ушбу Фарғона вилоятида яшовчи Мадамин Холёровдан келган нома ҳам ана шундай қизиқарлилиги билан барчамизнинг эътиборимизни тортди.\nБу воқеани бизга бобом жуда кўп айтиб берарди. Гарчи такрор ва такрор эшитган бўлсак-да, ҳар сафар жимгина, катта қизиқиш билан эшитардик. Уни эшитганимиз сари уйдаги жиҳозларнинг, анжомларнинг қадрига етар, худди жони бордек авайлаб муносабатда бўлардик. Ким билсин, бобом балки бу воқеани айнан буюмларни асрашни ўрганишимиз учун айтиб бергандир? Лекин мен ҳамон унинг бўлиб ўтганига ва ҳамон шундай ҳодисалар бўлишига ишонаман.\nТўйларга борсам, бирор санъаткорнинг қўлида тор кўрсам, дўстим Аслиддин эсимга тушади, — деб гап бошларди бобом ҳар гал. — У ҳам тўйларга қўлида тори билан борар, ширали овози билан даврага файз ва кайфият бахш этарди. Унинг илгари шунчаки хиргойи қилиб юришини билардик. Ўша чоғларда ҳам қўшиқ бошлаши билан ҳаммамиз жимиб қолар, унинг овозида афсунлангандек чайқала бошлардик. Бошида у шу ҳолда куйлаб юрди. Ҳеч бир созсиз, мусиқасиз ҳам уни тинглайдиганлар бор эди. Бир ёз ўзи таклиф этилган тўйларни шу ҳолда ўтказди. Кеч кузда эса уни бир катта ҳофиз шогирдликка олгани ҳақида эшитдик. Қиши билан у ўша кишининг уйига қатнаб соз сирларини ўрганди. Эрта баҳорнинг илиқ кунларидан бирида эса, у биз жўраларининг уйига бирма-бир кириб таклиф қилиб чиқди.\n— Кечга бизникига бор. Зўр нарса кўрсатаман. Эсингдан чиқмасин, бор. Зўр нарса бор, — дерди у ҳаяжон билан.\nБиз ҳам уни бу қадар тўлқинлантирган нарса нима эканлигига қизиқиб югургилаб бордик. Уйга киришимиз билан у оқ сурпдан ғилоф тикилган торни авайлаб қўлига олди.\n— Ўтиринглар, энди эрталабгача қолиб кетасизлар. Тургиларинг келмай қолади, — деди у кўзлари ёниб.\nКейин эса бизга бир-биридан ажойиб куйлар чалиб бера бошлади. Уч-тўртта таронадан кейин мусиқа жўрлигида қуйлашни бошлади. Мусиқа ва унинг овози бир-бирига шунчалар ҳамоҳанг, шунчалар уйғун эдики, маҳлиё бўлиб, маст кишидек тебраниб эшитдик. Шу-шу ҳар кеч биз унинг уйидан жой олувчи тингловчиларига айландик. Гоҳида у тонггача куйлар, чарчаш нелигини билмасди. Кейин яна ёз келди. Тўйлар бошланди.\n— Устозим бу торни менга совға қилди. Бир умр йўлдошинг, барака ошинг бўлсин, деди, — дея тўлқинланиб келди бир куни у.\nШундан сўнг у тўйларга торда чиқа бошлади. Ошиғи олчи бўлди. Аслиддин ҳофиз деб уни ҳурматлайдиган бўлишди. Олд санъаткорлардан бирига айланди. Ҳамма ҳам уни ўз тўйига чақиришни истарди.\nАслиддин машҳур ва таниқли бўлган бўлса-да, ўзини йўқотмади. Чин дилдан чақирган, бечораҳол кишиларникига пулсиз ҳам бораверарди. Топганини эса яқинлари ва ночор қишлоқдошларимиз билан бўлишарди.\nАна шундай кунларда у ўзи сингари тўйларда қўшиқ куйлаб юрган бир йигит билан танишади. Улар дўст тутинишди, борди-келди қилишди. Буни қарангки, ўша йигит ундан бир куни торини сўрайди. Гарчи ўзида бунақа торлардан иккита-учта бўлса-да, айнан Аслиддинникини сўрайди:\n— Жўра, хоҳласанг, сенга ўрнига иккита торимни бераман. Сен менга ўзингникини бер. Меники ҳам ёмон эмас. Ишонмасанг, чалиб кўр. Сеникининг нимасидир ёқди-да!\nБу гапни эшитиб биз елка қисдик. Лекин бувиси билан яшовчи Солижон иримкашлигини бошлади:\n— Берма! Уни сенга устозинг барака ошинг бўлсин деб берган! Баракангни учирма!\n— Унинг тори меникидан зўр. Чалиб кўрдим, — Аслиддиннинг алишгиси келаётгани юзидан маълум эди.\nХуллас, улар торларини алмашишди. Ишонасизми, ўша кундан бошлаб, Аслиддиндан омад юз ўгиргандек эди. Худди аввалгидек куйлар, тори ҳам жарангдор, лекин одамларни ўзига торгувчи нимадир йўқолгандек. Бир ой ичида у эл ичида назардан қолди. Тўйларда ўша тор алмашган ўртоғи энди бош-қош эди.\nТоридан айрилган Аслиддин ана шу тарзда обрў ва истеъдодидан жудо бўлди. Охири бу касбини ташлаб деҳқончилик қилиб кетди. Ўша-ўша биз одамлар билан бирга нимадир ҳамроҳ ва рисқининг баракачиси этиб берилишига ишондик. Агар сизга нимадир омад ва барака келтираётганини сезсангиз, асло қўлдан бой берманг.


Зулфия Қуролбой қизи. Икки манзил (ҳикоя) | www.ziyouz.uz\nБош саҳифа Ўзбек насри онлайн антологиясиЗулфия Қуролбой қизи (1966)Зулфия Қуролбой қизи. Икки манзил (ҳикоя)\nЗулфия Қуролбой қизи. Икки манзил (ҳикоя)\n– Ҳаммасини сен учун қилдим! Сени деб! Сен бўлсанг…\nЮзи докадек оқарган, титраётган эркак бир соат бурун худди шундай деди қўрққанидан деворга суянганча оғир курсини ўзига қалқон қилиб кўтариб турган, зўриққанидан кўра ку-тилмаган вазиятдан қаттиқ ларзага тушган қизга…\nБу бир соат, атиги олтмиш дақиқа олдин айтилган гап. Бир соат, атиги олтмиш дақиқа олдин эркак титраган, қалтираган ҳолда қизнинг қаршисида турарди. Тиришган юзига жон бағишлаб тургувчи кўзлари айни дамда жуда қайғули эди…\nХудди ҳаёт-мамоти ҳал бўлаётгандек қаршисидаги қизга бутун вужуди нигоҳга айланиб, қаттиқ тикилиб қолганди.\nДарвоқе, шундан кейин ҳақиқатан ҳам унинг ҳаёт-мамоти ҳал бўлмадими?\n– Демак… демак… сиз шунинг учун… – ниҳоят тилга кирди қиз жуда ҳам заиф товушда.\n– Ҳа! Энди яшириб ўтирмайман, – деди эркак қизга яқин келиб. – Бунга ҳожат ҳам қолмади. Ҳамма-ҳаммасини Сиз учун, ёлғиз Сиз учун қилдим. Биласиз, имкониятим кенглигини…\n– Демак… – қиз бирдан маъюс тортиб қолди. Ҳатто бир оз бўшашганидан қўлларида маҳкам тутиб турган оғир курси тушиб кетаёзди.\n– Э, намунча “демак, демак”лайсиз! – бақириб юборди эркак. Қиз чўчиб тушди. – Ҳа, ҳа, деяпман-ку, – дея андак қаҳр билан давом этди эркак. – Онангизга идора номидан совға қилинган уй ҳам, дала ҳовли-ю, акангизнинг университетга ўқишга кириши, ҳамма-ҳаммасини фақат, азбаройи сизни… сени севганимдан… – эркак жимиб қолди. Қарашлари мулойим тортди. – Сиз бўлсангиз… Сиз бўлсангиз умуман бефарқсиз, – деди у бирдан ўзгарган, юмшоқ ва майин овозда.\nҚиз унга жавобан ҳеч нарса демади. Аммо… ёноқларига қизил югурди, кўзларига эса адоғи йўқ мунг чўкди. Унинг юрагини дард тимдалаб юборилгандай эди…\n– Тўғри, биз унчалик ҳам… унчалик ҳам бадавлат эмасмиз… – деди қиз бир оздан кейин жуда ҳам довдираган, эсанкираган ҳолда. – Лекин ойим… бу ҳақда бошқача гапиргандилар.\n– Нима деганди ойингиз? – эркак қиздан узоқлашиб, хонадаги бўш стуллардан бирига ўтирди. Афтидан у қизга аввалгидан ҳам ўн чандон ортиқ қизиқиб қолганди. – Хўш, ойингиз нима деганди ўшанда?\n– Ойимнинг айтишича…\n– Ойимнинг айтишича, сиз катта одам экансиз. Қўлингиздан келмайдиган иш йўқ экан. Аниқроғи, қўлингизни қаерга узатсангиз етаркан. Жуда оламшумул ишлар қилсангиз ҳам қурбингиз етаркан. Катта-катта идораларда зўр танишларингиз бор экан. Улар билан ҳар қандай чигал ишни ҳал қила оларкансиз. Кейин…\n– Хўш? – бир оз кулимсираган ҳолда шундай деди эркак. Афтидан, у қаҳ-қаҳ уриб юборишдан ўзини зўрға тийиб турарди.\n– Кейинми?.. Кейин… Каллангизга нима келса, шуни қиларкансиз. Ҳеч ким билан маслаҳатлашмас экансиз. Тўғри, сиз маслаҳат сўраган тақдирингизда ҳам ҳеч ким сизга маслаҳат беришга ботина олмайди. Ҳатто сиздан тепки еганлар ҳам оёғингизни ўпишга тайёрмишлар! Шунинг учун… умуман, қаерга боргингиз келса, бораркансиз, кечами-кундузми, сизга фарқи йўқ, қолаверса, сиз учун йўл ҳамиша очиқ. Кейин… – шу ерга келганда қиз ер остидан эркакка қараб қўйди. – Кейин истаган вақтда истаган одамингизга пул-мул бериб юборавераркансиз. Ҳатто илгаридан танимаган, билмаган одамларингизга ҳам… Бунинг ҳеч қандай ғалати жойи йўқ эмиш. Бадавлат, обрўли одам қандай иш қилмасин, ғалати туйилмасмиш. Шунинг учун биз унчалар ажабланмадик. Қолаверса, дедилар ойим яна, биз сизга жуда девор-дармиён бўлмаса-да, ҳарқалай, қўшни бўлган эканмиз янги уйга кўчиб ўтмасимиздан олдин. Шундай экан, одам хайр-саховатни энг аввал қўшнисидан бошлагани маъқул экан. Чунки у дунёда сўроқ қилинаё\nтганда Худо кимнинг қанақа одам бўлганлигини фақат ва фақат қўшнисидан сўраб оларкан. Фақат ва фақат қўшни рост сўзларкан…\n– Шунақа денг… – деди эркак қиз гапим тугади, дегандай жим қолиб, бошини хам қилгандан кейин. У қизга бир муддат тикилиб турди, чеҳрасида кулимсираш пайдо бўлди, ажинлари ёзилди, кўз-лари қисилди, башараси ёйилиб кетгандай бўлди ва у бирдан бутун гавдаси силкиниб… аллақандай асабий тарзда қаҳ-қаҳа отди, узоқ кулди, кулгининг зўридан икки юзи лавлагидай қизариб кетди. Қиз эса ҳеч нарсага тушунмагандай таажжуб ичида унга қараб турарди. Бу ҳол эркакнинг эътиборидан четда қолмаган, лекин у бирибир кулишда давом этар, кулганда ҳам қизнинг кўзларига қараб, ундан нигоҳини узмаган ҳолда хо-холарди.\n– Мен кетишим керак! – деди қиз бирдан дадил, лекин зардаси қайнаган ҳолда, аммо шунда ҳам қўлидаги курсини ерга қўймасдан.\n– Қаёққа?! – дарҳол кулгини бас қилиб, гап оҳангини ўзгартирди эркак.\nЭркак ўрнидан туришга чоғланди, лекин бирдан фикридан қайтиб, стулга ястаниброқ жойлашаркан:\n– Кета олсангиз… майли, рухсат, – деди бамайлихотир.\nҚиз курсини ерга қўя солиб, эшик олдига югурди. Аммо эшик берк эди!\n– Эшикни очинг! – деди у эркакка ғазаб билан. – Очинг эшикни, биламан, уни сиз қулфлаб қўйгансиз.\nЭркак миқ этмади. Бармоқларини ўйнаганча қаршисидаги дераза ойнасига тикилди.\n– Ҳой, ким бор?! Эшикни очинглар! – дея қичқирди йиғламсираган қиз. – Мени қамаб қўйишди, ёрдам беринглар! Ёрдам… – қиз нозик муштчалари билан эшикни муштлай бошлади.\nУч-тўрт дақиқа ўтди.\nҚизнинг чорловига ҳеч қандай жавоб бўлмади. Шундан сўнг эркак ўрнидан туриб, қизга яқин келди.\n– Мана, кўрдингизми, – деди у оҳиста. – Қанчалик бақирманг, эшикни муштламанг, барибир фойдаси йўқ. Бу ҳовлида анави дарахтлардаги қушлардан бошқа ҳеч қандай жонзот йўқ.\n– Демак, мени алдаб олиб келган экансиз-да?\nЭркак эшитмасликка олди.\n– Қани меҳмонларингиз? Ахир мени хизматга чақиргандингиз-ку. Шу ердан ойимга қўнғироқ қилиб айтиб қўярман, деб келаверибман. Энди нима бўлади?\n– Ана, ана, ақлингиз энди кира бошлади, – эркак бирдан жонсараклик билан қизнинг атрофида парвона бўлиб, уни ҳашаматли, нақшинкор оромкурсилардан бирига ўтқазмоқчи бўлиб елкасига қўлини қўйди. Аммо қиз эркакнинг қўлини силтаб ташлади, жойидан жилмади, эшик тутқичидан маҳкам ушлади. – Умуман олганда… – дея давом этди эркак қизнинг ҳаракатидан кўнгли оғригандай бўлиб, – ҳозирги вазиятни ҳисобга олиб… яъни, демоқчиманки, сизнинг феъли-хў-йингизни назарда тутиб… айтадиган бўлсам, ойингиз ҳақ! Лекин мен ҳар қандай шароитда ҳам мавқеимни писанда қилмайман, деб ўзимга-ўзим сўз бергандим. Ваҳоланки, бу аҳволда сўзимнинг устидан чиқолмайманми, деб қўрқаман, – эркак қўлини яна қизнинг елкасига қўйди, қиз ўзини олиб қочишга уринди, лекин эркак куч билан уни ўзига тортиб юзига юзини яқин тутиб, қулоқларига пичирлай бошлади: – Хўп денг, илтимос, сизни дунёдаги энг бахтли аёл қиламан, сўз бераман, сўз…\n– Йўқ! Йўқ! – қиз ўзини четга тортди. Аммо эркак уни қўйиб юбормади.\n– Мана, кўрдингизми, – деди эркак кўзлари ёниб. – Агар истасам, ҳозироқ, шу ернинг ўзида сизни ўзимники қилиб олишим мумкин. Додингизни эшитадиган одам йўқ бу ерда. Албатта, мендан бошқа! Кейин дардингизни айтолмай юрасиз, гарчи бу зўравонлик бўлиб, сиз зўравонлик қурбони бўлсангиз-да, ҳеч кимга дамингизни чиқара олмайсиз. Чунки бу ишда биринчи навбатда ўзингизни айбдор қилишади. Қизбола деган нарса ёлғиз эркакнинг дачасида нима қилиб юрибди, дейишади одамлар. Ҳа, ҳа, шундай дейишлари турган гап. Мен бунга ишонаман. Лекин мен бундай ифлослик қилмайман, қилмоқчи ҳам эмасман. Худога шукр, кўнгил розилиги билан зўравонликнинг фарқига етадиган одамман. Мана кўрдингизми, ҳамма-ҳаммасини очиқ гапирдим. Менга фақат сизнинг розилигингиз керак. Тўй қилиб уйланаман.\nЭркак андак бўшашди. Бундан фойдаланган қиз унинг қучоғидан сирғалиб чиқди ва ўзини дераза томонга отди. Хаёлида: “Дераза олдига етиб олсам бас, деразани очаман-у ўзимни ташлайман,” деган ўй чарх урарди ҳалидан бери. Бироқ! Дераза берк, бунинг устига темир панжаралар билан қуршалган эди!\n– Наҳотки, ҳаммаси пухта ўйлаб қилинганига фаҳмингиз етмаётган бўлса? – орқа томондан эркакнинг овози эшитилди.\nҚиз шахд билан ўгирилди.\n– Аблаҳ одам экансиз!\n– О, яқин-ўртада бундай мақтов эшитмагандим. Буни яхшилаб ҳазм қилиш керак.\n– Эшикни очинг! Мен кетишим керак!\n– Таклифимга кўнасизми?\n– Овора бўлманг!\nЭркак бир зум тин олиб, сўнг деди:\n– Ўйлаб жавоб қилинг. Сиз гўзалсиз, йўқ, соҳибжамолсиз, десам тўғрироқ бўлади. Аммо битта айбингиз бор, ҳали ғўрсиз, ёшсиз. Ҳамма-ҳаммаси сизнинг жавобингизга боғлиқ эканлигини ўйлаб кўрмаяпсиз.\n– Бу билан нима демоқчисиз? – энсаси қотиб сўради қиз.\nЭркакнинг титраб турган лаблари заҳарханда кулгидан ёйилиб кетди. “Ҳадемай ўзингга келиб қоласан, қизалоқ,” дегандай қаради у қизга. Сўнг:\n– Ўйланг, каллани ишлатинг, кўпроқ ва кўпроқ ўйланг, мен манави ерда кутиб ўтираман, – деганча, боя ўзи ўтирган оромкурси томон юрди.\n– Тушунмадим, – деди қиз эркакнинг сўзларига парво қилмай.\n– Ёшлигингиз, бесабрлигингиз мана шундан ҳам маълум.\n– Очиқ гапирсангиз-чи.\nҚизнинг овозидаги юмшоқ оҳанг эркакка бошқача таъсир қилди. У нимагадир ҳаяжонлана бошлади. Бу худди қармоғига балиқ илинганини ҳис этган балиқчининг ҳаяжонига ўхшаб кетадиган бир туйғу эди.\n– Биласизми, қалдирғочим… – дея эркалаб сўзлашга ўтди эркак, – ҳалигина, бунга жуда кўп вақт бўлгани йўқ, яъни можаро бошланмасидан сиз ойингизнинг бир нарсаларни гапирганини айтган эдингиз. Ва мен ҳам ўзимнинг нимадандир қўрқаётганимни айтгандим. Яъни, мавқеимни назарда тутиб. Хуллас, шу нарсани қанчалик четлаб ўтишга ҳаракат қилмайлик, барибир гап айланиб яна шунга тақалмоқдаки… – шу ерга келганда қизнинг юраги сиқилиб кетди, эркакнинг юзига олайиб қараб қўйди. – Қалдирғочим, – дея давом этди эркак, – менга бун-дай қараманг, шу қарашингиз адосиман… Хуллас, менинг ошна-оғайним кўп. Имконимдан ташқаридаги баъзи масалаларни шу оғайниларим орқали амалга ошираман. Синчковликни жудаям ошириб юбордингиз, деб таъна қилмасангиз (о, таъна қилсангиз ҳам майли, миннат қилсангиз ҳам майли, ҳаммаси бошим устига!) кичкина бир, дейлик, ангишвонанинг кўзидай бир сирни, яъни сизнинг оилангиз сирини ошкор этсам…\nҚиз умри бино бўлиб бундай мижғов одамни учратмаган эди. Асабийлик билан гапирсанг-чи, дегандай, турган ерида депсинди. Эркак эса унинг шу ҳаракатидан ҳам завқланиб, еб юборгудай бўлиб тикилиб қолганди.\n– Яқинда дадангиз ҳақида эшитиб қолдим… – эркак шундай дейиши билан қизнинг юзи шу қадар оқариб кетдики, бир зумда нақ қоғозга айланди-қолди. – Ҳой… Ҳой…\nЭркак қизни ҳушидан кетаяпти, деб ўйлаб қўрқиб кетди, олдига югуриб бориб қўлидан тутди.\n– Илон… – пичирлади қиз, – илон… Шундан ҳам хабардормисиз ҳали?..\n– Атай суриштирганим йўқ, Худо урсин, ўлай агар, тасодифан эшитиб қолдим. Қолаверса, тешик қулоқ эшитади-да.\n– Бу пасткашлик эмас, – деди эркак дили ранжиб. – Мен айтмоқчи эдимки, агар лозим топсангиз, агарки сиз шундай қарорга келсангиз ва менга шундай хизмат юкласангиз, мен бундан ниҳоятда тўлқинланган ҳолда бу топшириқни амалга оширсам. Бир ҳафта ичида дадангиз озодликка чиқади!\nҚиз ялт этиб қаради.\n– Қандай қилиб? – дея паст овозда сўради.\n– Қани, аввал мана бу курсига ўтиринг-чи, – эркак уни белидан қучиб, курси томон бошларкан, кўз учида қизнинг нозик елкаларига, қоп-қора сочлари тўлғонаётган оппоқ бўйнига суқланиб тикилди. Кўзини қувнатган нақш олмани егиси келган одамдек ҳузур билан тамшанди. – Мана бунисига, бунисига ўтиринг, қулайроқ ўтириб олинг. Ҳа, ана шундай, – дея меҳрибонлик қилди эркак, ҳатто қизнинг этакларини тўғрилаб қўйди. Қиз ижирғанди, аммо индамади. – Демак, гап бундай, мен эртагаёқ, йўқ, сиз хоҳласангиз ҳозироқ, шу дақиқанинг ўзидаёқ, керакли одамларимга қўнғироқ қиламан. Улар дарҳол дадангизнинг иши билан шуғулланишади…\n– Бу… мумкинми?.. – камоли ҳайрат билан сўради қиз.\n– Э, бу дунёда битмайдиган муаммо йўқ, ўлимдан бошқа албатта.\n– Ахир дадам одам ўлдирган, яна маст ҳолда… Дадам атай қилмаган, албатта, бу ишни. Бу тасодифан юз берган. Авваллари озгина кайфи бўлсаям рулга ўтирмасди ҳеч қачон…\n– Буни фалокат дейдилар, қизалоқ. Фалокат. Фалокат оёқ остидан чиқади, деб шунга айтадилар-да.\n– Лекин бирибир дадамни қамаб қўйишди, тағин энг оғир айблов билан… – қиз умидсиз ҳолда бошини чангаллади, афтидан у бошларига тушган кўргулик ҳақида жуда кўп ўйлаган, ўйлаб ўйининг охирига етолмаган, мана ҳозир, айни дақиқада дарди янгиланиб, ниҳоятда хафа бўлиб кетганидан ўзининг қаерда эканлигини ҳам унутганди.\n– Сиз қайғурманг, сираям қайғурманг, бунга ҳожат йўқ, – деди эркак бирдан яна тўлқинланган ҳолда, у ҳозир ўзини афсоналардаги халоскор паҳлавондай, қизни эса… нозик-ниҳол, довюрак, аммо ёрдамга муҳтож соҳибжамолдай ҳис этаётганди; айни шу дақиқага довур қиз олдида кўнглини бир оз хижил қилиб турган нарса – азадорлиги, хотини оғир ва узоқ давом этган хасталикдан қийналиб ётиб, ниҳоят бу йилги кўкламнинг бошларида қаттиқ уйқуга кетиб, уйғонмасдан оламдан ўтган бўлса-да, бутунлай ёлғиз эмаслиги: на энагага, на пулу, на ота меҳрига муҳтож тўрт ўғли, келин-набиралари борлиги ва ниҳоят… энг аянчлиси – ўзининг ёши ўтиб қолганлиги ҳақидаги хижолатли ўйлар хаёлидан кўтарилган, бир неча фурсат бўлса-да, ўзини ўтда ёнмас, сувда чўкмас баҳодирдай ҳис қиларди… Йўқ, бу ерда фақат муҳаббат эмас… йўқ… фақат муҳаббатнинг ўзи эркак учун камлик қилади, у ўзини кимгадир кераклигини, ёнида бўлганида ўша одам ўзини бахтиёр ҳис қилишини истарди чоғи, ахир эркак ҳар\nқандай ёшда ҳам азбаройи бошқа одамни деб яшашга ўзида куч топишга қодир! Аммо.. буни манави қизга қандай тушунтирсин? Иккаласи юзма-юз, аммо икки манзилда туришган бўлса! – Ҳали айтдим-ку, бу дунёда битмайдиган иш йўқ, – деди эркак бир оз бояги шаштидан тушиб сўзини давом эттираркан. – Ҳатто дор остидан ҳам қутқариб қолишнинг иложи бор. “Ўн учдан уч олиб ташлансин”, дейилса кифоя. Фақат, боя айтганимдай, сиз… рози бўлсангиз бас…\n– Қонун бузилади-ку… – пичирлади қиз.\n– Қонун бузиш учун яратилади-да!\nЭркак қизнинг елкасига қўлини қўйиб, секин силай бошлади. Силай туриб қалтисроқ ҳаракат қилиб юборди, шекилли, қиз сесканиб тушди, ҳатто беихтиёр ўрнидан туриб кетди. Яна эшик олдига бориб, тутқичдан ушлаганча кучи борича силталаб очишга уринаркан, эркакка ёввойи бир назар ташлаб қўйди.\n– Илтимос, менга бундай қараманг… – деди эркак паст овозда, у бирдан бояги шахдидан янада паст тушган, жуда-жуда маъюс тортиб қолганди.\n– Очинг эшикни, мен кетишим керак! – қичқирди қиз ҳамон тутқични силталашдан тўхтамасдан.\n– Эшик очилмайди, ҳеч қачон очилмайди, – деди эркак бир зум ўй суриб тургач вазминлик билан курсилардан бирига ўзини ташларкан.\n– Қўрқмайсизми?.. – сўради қиз кутилмаганда тутқични силталашни бас қилиб, эшикка суянаркан.\n– Нимадан? – бамайлихотирлик билан сўради эркак биринчи марта кўраётгандек бармоқларига синчковлик билан тикиларкан.\n– Ахир мени уйдагилар қидириб қолишлари мумкин… Эҳ, нималар деяпман ўзи, мумкин эмиш… Соат бешгача уйга бормасам қидириб қолишлари, ҳатто милисага хабар беришлари турган гап. Бу аниқ. Унда ҳолингиз нима кечади?\n– Мен билан эканлигингизни билса, ойингизнинг бахтиёрликдан боши осмонга етади. Мен буни аллақачон пайқаганман.\n– Йўқ! Йўқ! – қиз чидолмасдан бақириб юборди. – Ойимни ҳақорат қилишингизга йўл қўймайман!\n– Ўз онангиз эмас-ку, намунча?..\n– У ёғи билан ишингиз бўлмасин!\n– Биласизми нима, – деди эркак боягидай хотиржамлик билан, аммо кўзлари бошқача, жудаям бошқача боқаркан. Қизнинг назарида у шу туришида дақиқа сайин рангини ўзгартириб турадиган махлуққа ўхшаб кетди. – Аслида бу ҳақда гапирмасам бўларди. Бу ҳаддан ташқари одоб доирасидан чиқиб кетиш эканлигини билиб турибман. Лекин азбаройи сизни севганимдан, сизга яхшилигу эзгуликдан бошқа нарсани тилай олмаслигимдан, шу нарсага қўл уряпман… – эркак жим бўлиб қолди. Қиз жони ҳиқилдоғига тиқилгудай бўлиб унга қараб турарди. Ниҳоят: – Мана шундай иштибоҳлардан сўнг, – дея сўзини давом эттирди эркак, – сизга шуни маълум қиламанки, мен боя сизга таклиф қилган нарсани бундан бир мунча фурсат бурун онангиз менга шаъма қилгандай бўлувди.\n– О, йўқ, йўқ! – дея шивирлади жуда ҳам даҳшатга тушган қиз ранги бўздай оқариб. – Бўлиши мумкин эмас! Мумкин эмас!..\n– Нега энди? Бу дунёда ҳамма нарса бўлиши мумкин. Ярамас одамзод хаёлига келган ҳар қандай аблаҳ фикрни амалга оширишни истаб қолади гоҳида, – эркак шундай деди-да, чўнтагидан жимитдай қайчисини олиб, тирноқларини қиртишлай бошлади. У анчайин сокин кўрингани билан, аслида ниманидир, ўзида йўғ-у, қизда мавжуд бир нарсани синдиришга қасд қилган ва бунга қисман эришдим, деб ўйлаганидан кўкси ёқимли ҳисларга тўлиб бораётган, лекин буни қизга сездирмаслик учун кутилмаганда, ўрни бўлмаса-да, тирноғини қиртишлашга тушиб кетганди.\n– Сиз аблаҳсиз! – деб юборди қиз кутилмаганда.\n– Аблаҳлик одамзоднинг қонида бор. Лекин ақлли одамлар буни сездирмайдилар, – жавоб қилди эркак сира ҳам жаҳли чиқмасдан.\n– Ойимни… Онамни… шундай… ҳалиги бояги гапни шаъма қилганини қандай исботлайсиз?\nЭркак кулимсиради, аммо дарров жавоб беришга шошилмади, аввал қайчини чўнтагига солди, ўрнидан турди, бир-бир босиб қизга яқин келди, шундан сўнггина гапирди:\n– Ойингиз мендан тез-тез пул қарз олиб туради, шуни биласизми?\nҚизнинг кўзлари чақчайиб кетди, лаблари дир-дир титради, аммо лом-мим дея олмади.\n– Мен бир нарсага ҳайронман, – гапида давом этди эркак. – Йўқ, аниқроғи, тушуна олмаяпман сираям. Сиз менимча кўп ҳам ўйлаб кўрмасдан оёқ тираяпсиз. Шунақами? Акс ҳолда… Бу ҳақиқатга тик қарай билмаганингиздан бўлса керак. Ҳар ҳолда… уфф… яна шу сўз! Жин урсин шу сўзни! Ҳар ҳолда, ўзимни оқламоқчи эмасман-у, лекин бир оғиз айтиб ўтишим лозим, деб ўйлайман, ҳар ҳолда мен сизга нисбатан жудаям ноинсофлик қилганим йўқ. Мана, ихтиёрингизга қараб, қаршингизда бош эгиб турибман. Сиз андак ўйлаш, фикр юритиш ўрнига…\n– Нимани ўйлашим керак?\n– Ахир дадангиз қамоқда, ким билади, ҳозир не кўйларга тушган экан? Биласизми, у ерда одам ўлдирганларни не кўйга солишларини… Уйда онангиз, ўгай бўлса-да ва сизга нисбатан кўнгли у қадар тоза бўлмаса-да, сиз у кишини яхши кўрар экансиз, ҳурмат қиларкансиз, ҳатто ҳавасим келаяпти сизга: одамлардан нафратланмасдан яшаш қандай яхши, аммо барибир, нима бўлганда ҳам ҳақиқатга тик қарашимиз керак, чунки у ҳ а қ и қ а т! Ҳақиқат шундай нарсаки… ҳа, майли, бу ҳақда бошқа вақт… Хуллас, отангиз қамоқда, онангизнинг қўлида ҳеч қандай ҳужжати йўқ бирон жойга ишга кириш учун. Яқинда фолбинлик қилмоқчи бўлибди-ю, лекин эплолмабди, шундайми? Қўлдаги, юздаги чизиқлар ҳақида маълумот берувчи китобларни тополмабди-да бечора. Аксига олиб мендаям бундай китоб йўқ эди, лекин кейинчалик топиб беришим мумкин, бу дунёда топилмайдиган нарсанинг ўзи йўқ, мабодо фолбинликни хобби қилиш ниятлари бўлса, чунки қариндош бўлиб қолсак, тирикчилик ташвишларидан қутилиб, бир умр и\nззат-икромда яшайдилар у киши, гарчи… Янглишмасам, ҳозирги фолбинларнинг кўпчилиги шунақа китобларни ёдлаб, сув қилиб ичиб юбориб, кейин кароматгўйлик қилаяпти, шекилли. Тўрт-беш сўм топиш илинжида-да, албатта, буни тушунаман. Шундай қилиб, онангизнинг бу борада ҳам омади келмади. Акангиз эса яқинда ўқишдан ҳайдалади шу кетиши бўлса. Ичкиликка берилиб кетганмишми, институтга кирар-кирмас? Меҳнатсиз эришилган нарсанинг қадри бўлмайди-да ўзи! – эркак шошилмасдан, оҳиста, ҳар бир сўзини чертиб-чертиб, мўлжалга аниқ тегадиган қилиб сўзлагани сайин қиз тобора кичрайиб бораётгандек, ўзини ожиз ва нотавон ҳис этар, юзига ночор бир ифода қалқиб чиқаётганди. – Ҳадемай, мана кўрасиз, мени айтди дерсиз, акангиз ичиб олиб, битта-яримтани пичоқлаб қўйишдан ҳам тап тортмайди. Уйда эса сиздан кейин яна олтита укангиз борми? Ҳа, олтита! Ё бештами? Йў-ўқ, олтита, ҳа, аниқ олтита. Уларнинг аҳволи не кечади? Келажаги нима бўлади? Етимхонага обориб ташлайсизми? Шуси\nз ҳам ҳозир етимхоналар тўлиб кетди. Ҳа, айтгандай, яна бир тахмин кўнглимни алағда қилиб турибди…\n– Бас қилинг. Бўлди, гапирманг!.. – қиз юзини кафтлари билан тўсганча ўтириб қолди.\n– Йўқ, энди гапимни охирига етказишга ижозат этадилар, – деди эркак қизнинг абгор ҳолига бир қур назар ташлаб, бирдан овозини ўзгартираркан. – Бу тахмин мана ҳозир, шу дақиқанинг ўзида хаёлимга келиб қолди. Худо кўрсатмасин, ҳали-вери бундай бўлмайди-ку, лекин барибир, одам айтиб бўлмайди, мабодо менга бир гап бўлса, ўлимимдан кейин фарзандларим сизларга совға қилинган уйга даъво қилиб қолишса-чи?! Онангиз маҳалладаги эски уйларингизни аллақачон сотиб юборган, шундайми? Одам бунчалик шошқалоқ бўлмаслиги керак-да. Яъни, ҳа, майли…\nҚизнинг юзтубан йиқилишига бир баҳя қолди. Эркак уни тутиб қолди ва даст кўтариб дераза олдидаги курсига ўтқазди-да, шоша-пиша деразанинг бир табақасини очиб юборди. Хонага тоза ва салқин ҳаво ёпирилди.\nҚиз кўзларини очди.\n– Одамни жуда қўрқитиб юбордингиз-ку, – деди эркак енгил тортиб. – Шунчалик ҳам нозикмисиз? Бир оғиз гапни кўтара олмасдан ҳушдан кетиб ўтирибсиз-а?\nҚиз индамади, эркакка бефарқлик билан қараб қўйди.\n– Қўлингиз музлаб қопти… – эркак қизнинг бармоқларини аввал кафтлари орасига олиб иситди, сўнг ботиниб-ботинмай, ҳайиққандай бўлиб, журъатсизлик билан лабига босди.\nҚиз уйқудан уйғонгандек чўчиб тушди. Ирғиб ўрнидан турди. Туришга турди-ю, аммо қаёққа юришини, нима қилишини билмасдан бир дам ҳайкалдек қотиб қолди.\n– Азизам, ўзингизни бунчалик қийнаманг, – деди эркак жуда ҳам юраги куйиб кетаётгандек илтижоли оҳангда. – Юзингизга қараб, юрагим эзилиб кетаяпти. Мабодо сизни севмаганимда, чин юракдан севмай, сизсиз яшай олганимда, аллақачон сизни бу ердан чиқариб юборган бўлардим. Асло, бир дақиқа ҳам тутиб турмасдим. Лекин ҳозир иложим йўқ. Тушунинг ва менга бир нарса денг. Ҳатто, майли, ёлғондан бўлсаям, умидвор қилинг мени, кейин ҳеч қачон ваъдангизда турмасангиз ва ҳатто ваъда берганингизни тан олмасангиз ҳам майли. Хўпми? Хўп денг, илтимос…\n– Ахир бахтингиз кулгани шу эмасми?\n– Бахт!.. Йўқ, бу хўрлик…\n– Э, Худойим, Худойим! – хона ичида у ёқдан-бу ёққа юра бошлади эркак. – Бу не кўргулик, а? Келиб-келиб сиздай бағри тошга ишқим тушгани-чи! Агар сизнинг ўрнингизда бошқа қиз бўлганида, ҳатто у ўн тўрт яшар гўзал бўлсаям, ҳеч иккиланмасдан таклифимга рози бўларди!\n– Ўша қизнинг олдига борақолинг…\n– Э, Худойим, қанақа қизсиз-а? Миянгиз фақат ўзингизга маъқул фикрлар билан тўлиб кетган! Умрим бино бўлиб, сизга ўхшаган қизга биринчи марта дуч келишим.\n– Сиз ўйлайсизки…\n– Мен ўйламайман, истаган нарсамга эришаман. Шу чоққача шундай бўлиб келган ва шундай бўлиб қолади!\n– Катта кетманг…\n– Мана ҳозир ҳам, ўзингиз айтинг, ҳақ гапни айтинг, ошиғим олчи турмаяптими? Ахир сиз ихтиёримдасиз, истаган ишимни қилишим мумкин, айниқса, боя ҳушдан кетиб қолганингизда! Оҳ-воҳингизни ким ҳам эшитарди? Беҳуш ҳолингизда оҳ-воҳ қила олмасдингиз ҳам. Лекин мен бу имкониятдан фойдаланмадим. Фойдалансам бўларди. Ҳозир мен эмас, сиз атрофимда пойи-патак бўлардингиз. Ҳа, ҳа, худди шундай, пойи-патак! Бироқ менга бундай бахтнинг кераги йўқ. Мен… биласизми… мен нимани истайман?.. Ҳалиги… бир гап бор-у… “Бағрингга япроқ каби тўкилдим…” деб айтишади-ку… ё куйлашадими, ишқилиб шу-да… – эркакнинг юзига қизил югуриб, уялиб кетгандай бирдан жим бўлиб қолди.\nҚизнинг юзига ожиз, жуда ҳам кучсиз заҳарханда кулги югурди.\n– Қўтир кўнгил… нималарни тусамайди…\nЭркакнинг тепа сочи тикрайиб кетди. Қизга шундай ўқрайиб қарадики, ҳалига довур у ҳеч қачон қизга бундай нигоҳ ташламаган эди. Бундай нарсани ўйламаган ҳам эди. Лекин зум ўтиб унинг нигоҳлари яна юввош тортди.\nНиҳоят, хонада у ёқдан-бу ёққа юришни бас қилиб, қизнинг қаршисида тўхтади. Бир неча дақиқа унинг қонсиз, мурданикидек оппоқ юзига тикилиб қолди. Бошқа одам бўлганида қизнинг аҳволини кўра туриб, бу можарога чек қўйган, жилла қурса, бошқа куни давом эттирган бўларди, аммо эркак бундай қилишни хаёлига ҳам келтирмади.\n– Паришонхотирлигим қурсин… бир нарсани сўрашни… яъни аниқлаштириб олишни унутибману… – эркак бир зум тин олди-да, кейин иккиланиброқ гапини давом эттирди: – Балки… кўнглингиз бошқа бировдадир? Яъни бирорта ёшроқ йигит бошингизни айлантириб…\n– Ишингиз бўлмасин! – шу заҳотиёқ жавоб қайтарди қиз.\nЭркак ғалати бўлиб кетди. Зум ўтмай юзи бўғриқиб, кўзларининг оқи қизара бошлади.\n– Биласизми, ҳозирги йигитлар қанақа, – дея гапирди у аллақандай аламзада оҳангда. – Ҳозирги йигитлар… умуман, ҳозирги ёшлар муҳаббат нималигини билишмайди! Улар хат ёзишмайди! Орзиқиб жавоб хати кутишмайди! Почтачининг йўлига интизор бўлиб кўз тутишмайди! Шундоқ… интернетда танишиб, интернетда гаплашиб, яна интернет орқали ажралишиб кетаверишади!\nҚизнинг юзига кинояли табассум югурди. Кейин:\n– Катталар ҳамиша ёшлардан нолишган, – деди у кулимсираган ҳолда.\n– Асос бордирки… нолишади, – деди эркак ёқтирмайроқ, бир лаҳза жимиб қолди, лекин кейин бирдан қони қайнаб кетгандай зарда билан гапини давом эттирди: – Биласизми, ҳозирги ёшлар, айниқса йигитлар жуда бачкана! Хомхаёл! Тарраллабедод қилиб юришдан бошқасига ярамайди!\n– Жа унчаликмасдир… Билимдон…\n– Билимдон ёшлар, – қизнинг гапини шарт кесди эркак, – кучини ва билимини қаерга сарфлашни билмай, ҳар хил назариялардан бошлари ғовлаб, кўчада саргардон юришибди! Баъзилари чет элга кетиб, бойиб қайтиш каби ҳавойи орзулар билан кўкрагига уриб юришибди. Улар учун муқаддас бўлган ақидалар қолмаган! Сизга ўхшаган қизалоқларни эса… меҳрибон оналари…\n– Бас қилинг! – хун бўлиб қичқирди қиз. – Агар ҳозироқ мени бу ердан чиқариб юбормасангиз, нима бўлишидан қатъий назар, сизни судга бераман!\nЭркакнинг бир туки ҳам қилт этмади. Қизнинг сўзларини эшитмагандек ён-верига аланглаб, икки қадам нарида турган курсига ўзини ташлади. Ҳолдан тойгандай чуқур сўлиш олди. Курси суянчиғига тирсакларини, кафтига иягини тираб, ўйга толди. Бир неча дақиқа шу зайлда ўтди. Шу бир неча сония ичида унинг кўз олдидан бутун ҳаёти кинолентадай лип-лип ўтди. Бу ленталарда унинг зафарларга тўла шавкатли ҳаёти акс этганди. Ўзининг ҳозирги аҳволи эса ни-ҳоятда забун ва машъум муваффақиятсизликнинг муқаддимасидек туйилди. Бундай забунликни кўтариш тугул, ҳис этишнинг ўзиёқ эркак учун даҳшатли бир ҳол эди. Бунга у кўникмаган эди.\n– Эшикни очасизми, йўқми?\nЭркак қизга тирилган мурдага қарагандай ҳайрат ва таажжуб билан назар ташлади: Бу қачон юз берди?! Аммо яна миқ этмади. Қиз ростдан ҳам “тирилган” эди. У ўзини тутиб олган, эркакка фавқулодда қатъият билан тикилиб турарди.\nҚиз қараб турди-турди-да, бирдан, кутилмаганда жуда ҳам маъюс ва шикаста овозда деди:\n– Ҳамма бало шундаки, сизни севмайман. Шундай экан, бу можарони давом эттиришдан фойда йўқ. Шундайми?\nЭркак қизнинг сўзларини тузук-қуруқ англамай туриб, аста бош ирғади.\nКейин секин, жуда ҳам паст овозда, шивирлагудай бўлиб деди:\n– Наҳотки…севмасдан… яшашнинг иложи бўлмаса?..\n– Илтимос, эшикни очинг.\n– Эшик очилмайди, – деди эркак қизга эсдан оққандай ғалати нигоҳ ташларкан. – Аввал мени ўлдириб, кейин бу ердан чиқиб кетасиз!\nҚиз ҳайратдан донг қотди. Аммо ўзини ўнглаб кинояли кулимсиради.\n– Сизни-я? Қандай қилиб? Яъни, нима билан… Ахир қўлимда на қурол бор, на заҳар… Жилла қурса, ошпичоқ бўлгандаям… бир амалласам бўларди, – сўнгги жумла охирига етар-этмас қиз баралла, хандон отиб кулиб юборди.\nЭркак жуда ғалати қилиб, худди ҳаваси келгандай бўлиб қизга қаради, у кулишдан тўхтагунча кутиб турди, сўнг оҳиста:\n– У ер-бу ерни қараб кўринг, жилла қурса, ошпичоқ топилиб қолар, – деди нима учундир охирги жумлага урғу бериб.\n– Ҳазиллашяпсизми? Устимдан кулмоқчимисиз?\n– Нега энди? Қараб кўринг-чи, мабодо, ошпичоқ топилмаса, кейин кетаверасиз.\n– Сўз берасиз-а?\n“Бу бир ўйин, – деб ўйлади қиз. – Атай қиляпти!”\nҚиз дарҳол ишга киришди. У аввал хонани кўздан кечирди. Хона кенг ва катта эди. Замонавий услубда таъмирланган, жиҳозлари ҳам алламбало. Шифтда осилиб турган қандилнинг ўзиёқ ҳар қандай аёлнинг ақлу ҳушини ўғирлайди. Аммо қиз бунга, бундай нарсаларга эътибор бермасликка уринди. “Нима бўпти… Оддий қандил… оддий диван… анави стол каттагина экан-у, лекин у ҳам оддий нарса-да!..”\nҚиз у ер-бу ерларни кўрган, кўздан кечирган бўлди-да, эркакка қараб:\n– Қидирдим, лекин ҳатто ошпичоқ ҳам тополмадим, – деди кулиб.\n– Стол ғаладонини кўрмадингиз, – дея эслатди эркак.\n– Ие, ҳа, тўғри, ғаладон эсимга келмабди.\nҚиз шундай деди-да, жуда ҳам бепарволик билан стол ғаладонини тортди, тортди-ю шу заҳоти ҳайкал бўлиб қолди: ғаладонда яп-янги ошпичоқ ётарди!\n– Нега ўйланиб қолдингиз? – эркак хотиржам кўринса-да, нима учундир ёноқ суяклари сезилар-сезилмас пир-пир учарди.\nҚиз ҳадеганда ўзига келавермади. У ошпичоққа тикилиб қолган, эркак томонга қарай демасди.\n– Қўрқяпсизми? – бутун вужуди нигоҳга айланиб сўради эркак.\nҚиз илкис назар ташлади эркакка. Кулмоқчи бўлди, лекин эплолмади, лаблари жийрилди, холос.\n– Қўрқяпсизми? – нима учундир яна шу сўзни такрорлади эркак. Кейин қизга янада қаттиқ тикилди, гўё ўзи тан олишни истамаган аллақандай номаълум нарсаларни аниқлаштириб олишга аҳд қилгандай.\n– Йўқ, нимага энди… – дея ғудранди қиз. – Ўзингиз талаб қилганингиздан кейин… Ие, агар мен ростдан ҳам… шундай қилсам, кейин сизнинг ўлимингизда мени айбдор қилишади-ку! Эҳ-ҳа, гап бу ёқда денг! – аллақандай фитнани фаҳмлаб қолгандай қизнинг овози кутилмаганда заҳарханда, аччиқ киноя оҳанги билан янгради.\nЭркак индамади. Қиздан кўз узмай ўтирди.\n– Шунча хўрлик, мазах етмаганмиди… – бирдан йиғламсираб гапирди қиз. – Энди бу томондан… О, сиз қанчалар ярамас, аблаҳ, пасткаш одамсиз! Разилсиз!\nЭркак ўрнидан турди. Столга яқин келиб, қизни секин, жуда ҳам эҳтиёткорлик билан нари суриб, ўша ғаладондан қоғоз-қалам олди. Сўнг ўтириб, қоғозга шошилганча алланималарни ёза бошлади.\n– Мана бу тилхат, – деди у ёзиб бўлиб қоғозни қизга узатаркан. – Менинг ўлимимда ҳеч кимнинг айби йўқ, деган маънода…\nҚиз довдираган, эсанкираган ҳолда бир қоғоздаги майда ёзувларга, бир эркакка қарар, ич-ичидан қалтирар, иситмаси кўтарилиб, йиқилиб тушадигандек бир аҳволга тушганди.\nЭркак бояги ўтирган курсиси томон юраётиб, яна… жуда ҳам нафис нарсага озор бериб қўйишдан чўчигандек эҳтиётлик билан қизнинг ёнидан ўтди.\n– Энди нимадан чўчияпсиз?\nҚиз аста-секин ўзига кела бошлади. Ахийри ўзини тутиб олди. “Шу йўл билан мени мот қилмоқчи, – деган ўй келди хаёлига. – Овора бўласиз!”\n– Агар, – деди у кутилмаган дадиллик билан эркакка тик қараркан. – Агар мен ҳозир айтганингизни бажарсам, сиз ярадор бўласиз ё… Унда мен қандай қилиб хонадан чиқиб кетаман? Сиз аввал, марҳамат қилиб, эшикни очиб қўйинг!\n– Калит ҳам ўша ғаладонда турибди-ю, кўрмадингизми? – хиёл кулимсираб деди эркак.\n– У бошқа қулфнинг калити бўлиши мумкин. Яхшиси ўз қўлингиз билан очинг эшикни…\n– Унда сиз ҳам пичоқни қўлингизга олинг.\nҚизнинг нафаси ичига тушиб кетди. Аммо у барибар пичоқни қўлига олди.\n– Пичоқ ишлатишни биласизми ўзи?\nЭркак эшикни очди. Ва остонада туриб қолди.\nҚиз бундай бўлишини кутмаганди. У сал бошқачароқ ўйлаганди.\n– Қани, бошланг.\nҚизнинг қўллари қалтиради. Шу қалтироқ қўллари билан пичоқни қўшқўллаб тутди-да, юқори кўтарди. Аммо мўлжалга олишга улгурмади.\nБирдан кўзлари даҳшатли равишда олайиб кетган эркак гуп этиб қулади…\nҚўрқиб кетган қиз пичоқни отиб юборди. Ва шошилганча эшик томон юрди. Полда чўзилиб ётган эркакка бир неча сония даҳшат ичида тикилиб турди-да, сўнг ҳеч иккиланмасдан унинг гавдаси устидан сакраб ўтиб, даҳлизга отилди.\nБесаранжом қадам товушлари анча узоқлашиб кетгандан кейин эркак аста ўрнидан турди. Йўқ, у ўлимдан қаттиқ қўрқиб кетганидан ҳушидан кетмади. Йўқ ва яна бир карра йўқ!\nУ… пичоқ тутган қизнинг нигоҳларидаги адоқсиз нафрат ва шу ишга қодир шафқатсизликни кўриб, йиқилиб тушганини сезмай қолганди.\n← Аввалги Аввалги Отаули. Бадал (ҳикоя)\nКейинги → Кейинги: Зулфия Қуролбой қизи. Куйган шаҳар (ҳикоя)


Маҳкамов Абдураҳмон Абдуқодирович\nТаваллуд топган сана: 1934 йил\nВафот этган сана: 16 Феврал 2002 йил\nТаниқли меъмор Абдураҳмон Маҳкамов уй-жойлар қурилиши, шаҳар қурилиши ва қишлоқ жойлардаги қурилишлар, шунингдек, айрим тарихий шаҳарларни таъмирлаш лойиҳаларини бошқарган. “Ўзбекистонда хизмат кўрсатган меъмор” деб топилган, Шарқ мамлакатлари меъморчилигининг Халқаро академияси мухбир-аъзоси.\nАбдураҳмон Маҳкамов 1934 йил Тошкентда туғилган. 1958 йил Ўрта Осиё Политехника институтининг қурилиш факультети архитектура бўлимини тугатади. Ўқишни битиргач, Ўзбекистон ФА Қурилиш институтига илмий ходим бўлиб ишга киради.\nУ Бекобод шаҳрининг бош меъмори, Ўзбекистон қишлоқ хўжалик қурилиши лойиҳалаш институти ҳамда Ўзбекистон лойиҳалаш илмий-текшириш ва тадқиқот институтида директор лавозимида ишлаган.\n1966 йил архитектура бўйича номзодлик диссертациясини ёқлаган, 1987 йил докторлик даражасига эга бўлган.\nҚишлоқ хўжалик жойларида, турар-жой ва жамоат бинолари қурилиши бўйича бир нечта мақола лойиҳалар муаллифи. У 150 та илмий асар ёзган, шунингдек, катта илмий аҳамиятга эга 3 та асар ёзган бўлиб, муаллифлик ҳуқуқи билан ҳимояланган.\nАбдураҳмон Маҳкамов кейинги лойиҳалар қурилишида иштирок этган: Хоразм вилоятидаги Оҳунбобоев тумани, Тошкент ва Сирдарё вилоятларидаги тажрибавий шаҳарчалар, “Қуёш”, “Хоразм”, “Ўзбекистон” турар хонадонлари.\n1993 йил у Ўзбекистонда хизмат кўрсатган меъмор унвонига эга бўлган. 1997 йил Шарқ мамлакатлари меъморчилигининг Халқаро академияси таркибига кирган, 1999 йил у мазкур академиянинг мухбир-аъзосига айланган.\n2002 йилнинг 16 февралида оламдан ўтди.


Давлатлараро қидирувга берилган 21 ёшли қиз Тошкентда топилди | Ўзбекистон ва жахон янгиликлари\nДавлатлараро қидирувга берилган 21 ёшли қиз Тошкентда топилди\nЎзбекистон Бугун 14:22 1\nТошкент шаҳар ИИББ ходимлари бедарак йўқолгач, давлатлараро қидирувга берилган 21 ёшли қизни топди. Бу ҳақда ИИББ хабарида айтилади.\n5-дан 6 февралга ўтар кечаси соат тахминан 3:00 да Тошкент шаҳар ИИББ ППХ ходимлари Учтепа туманидаги Ал-Хоразмий кўчаси бўйлаб тротуарда ёлғиз кетиб бораётган қизни кўриб қолган. Қизнинг ташқи кўриниши бедарак йўқолган қизнинг таърифларига мос тушган.\nҚизнинг шахсини аниқлаш, бундай кеч вақтда кўчада юриши сабабини билиш ҳамда унга ўз вақтида ёрдам кўрсатиш мақсадида, қиз Чилонзор туман ИИО ФМБ ички ишлар бўлимига келтирилган.\nБу ерда қизнинг исми Насиба К. эканлиги, у ўтган йили бедарак йўқолганлиги ва 2018 йил 28 ноябрда давлатлараро қидирувга берилганлиги аниқланди. Насиба ўз қариндошларига жойлашган жойи ҳақида маълум қилмаганлиги сабаби аниқлаштирилмоқда.\nМиллионларни ўзлаштирган банк бошқарувчисига жазо тайинланди\nСамарқандда банкни ўмармоқчи бўлган шахс қўлга олинди (видео)\n5 февраль 11:11\n5 февраль 10:49\n5 февраль 10:33\n5 февраль 10:22\n5 февраль 10:08\n5 февраль 9:47\n4 февраль 10:02


Туркманистон ва Афғонистон етакчилари Тошкентда ТАПҲ газ қувури қурилиши бўйича лойиҳани муҳокама қилишди\n23:57 / 24.06.2016\nТуркманистон президенти Гурбангули Бердимухамедов ва Афғонистон президенти Ашраф Ғани Аҳмадзой Тошкентдаги учрашувда Туркманистон-Афғонистон-Покистон-Ҳиндистон (ТАПҲ) газ қувури қурилиши лойиҳасини муҳокама қилишди, деб хабар берди Туркманистон нефть-газ вазирлиги матбуот хизмати.\nЎзбекистонга Шанхай ҳамкорлик ташкилотининг икки кунлик саммитига келган Туркманистон ва Афғонистон етакчилари 15 июнда 6-йиғилиши Кобулда бўлиб ўтган икки томонлама ҳукуматлараро комиссия ишини қайд қилиб ўтишди. Бу йиғилишда ТАПҲ лойиҳасида ишловчи афғонистонлик мутахассисларнинг Туркманистондаги Халқаро нефть ва газ унирверситетида техник тайёргарликдан ўтиши муҳокама қилинганди.\nТуркманистоннинг энг йирик газ кони – Галкинишдан бошланадиган ТАПҲ газ қувурининг умумий узунлиги 1814 км ни ташкил қилади. Газ қувури Афғонистоннинг Ҳирот ва Қандахор, Покистоннинг Кветта ва Мултан шаҳарларидан ўтиб, Покистон-Ҳиндистон чегарасидаги Фазилка аҳоли пунктигача етади. Газ қувурининг қуввати йилига 33 млрд куб метр табиий газни ташкил қилади.\nТуркманистон президенти 2015 йилда газ қувури қурилиши бошланишининг тантанали маросимида ТАПҲ 2019 йил декабрига қуриб битирилиши ва фойдаланишга тайёр бўлишини айтганди.


"Учқудуқ" газетаси хабар қилади: Оила даврасида мутолаа » Учкудуқ туман ҳокимлиги расмий веб-сайти\nБош саҳифа / Туман ҳақида / Янгиликлар / "Учқудуқ" газетаси хабар қилади: Оила даврасида мутолаа\n29-03-2019, 21:49, admin\nОила – муқаддасқўрғон\nЎзбекистон халқи болажон халқ . Бу хислати унинг дуоларида намоён. Қўлини дуога очган кекса борки, "ували–жували, серфарзанд, сердавлат бўл”дея фотиҳа тортади. Чунки фарзанд олий неъмат! Ҳар бири дунёга ўз рисқи ва насибаси билан келади.Ҳар бир ота-она фарзанд тарбиясида ўз масулиятини тушуниши,фарзандларига ўрнак бўлиши, оилада тинчлик ва хотиржамлик барқарорлиги учун курашиши, ўзаро муносабатлар ҳурмат ва иззатга асосланиши зарур. Жамиятнинг, оиланинг бошига келадиган ҳар қандай кулфатнинг сабабчиси бу - имонсизлик. Бунинг ҳаммаси китоб ўқимасликдир, одамларда маърифат йўқолса, майда гап бўлиб қолади. Китоб ўқиган, маърифатли оилаларда жанжал чиқмайди.\nАна шундай азизлар. Қуш уясида кўрганини қилади. "Оила–муқаддас қўрғон” дейди халқимиз. Муқаддаслиги шундаки, икки инсон тақдири илоҳий ришта билан боғланади, унда фариштадек фарзандлар туғилади, тарбия олади. Қўрғонга қиёслашимизнинг боиси оила ўзаро розилик ва ишонч асосида қурилади, эру-хотин бир-бирига либос бўлади, ор-номусини, асраб-авайлайди. Ниятимиз ана шундай қўрғонга дарз етмасин!.


Бундан бир неча ўн йиллар аввал бўлиб ўтган жаҳон чемпионатлари, Европа биринчиликлари, уларнинг қаҳрамонлари, тарихга киришга арзигулик воқеалари, шунингдек, 20-аср футболига оид қизиқарли маълумотлар, хотиралар ундан ўрин олган.\nЎтмишга қараб иш тутмоқ хайрлидир, деган экан доно халқимиз. Бугунги шиддатли, жозибадор, чуқур тактикага асосланган, ақл бовар қилмас жаҳон футболи шу вақтга қадар қандай йўлни босиб ўтди? Унинг ривожланишида кимлар муҳим ўрин эгаллади?\nФутболнинг тараққий этиш жараёнига қайси омиллар таъсир кўрсатди? Бундай саволлар футболга бефарқ бўлмаган инсонларнинг хаёлидан ўтган бўлса, ажаб эмас.\nКечаги футбол, мозий юлдузлари ва даҳо мураббийлар, енгилмас жамоалар ва унутилмас ўйинлар... Қўлингиздаги китобчада шулар ҳақида гаплашамиз. Унда муаллифнинг эшитганлари, ўқиганлари, ўз кўзи билан гувоҳ бўлган воқеалар ўрин олган.\n"Олтин авлод" армони\nМашҳур пенальтилар ва моҳир ижрочилар


"Мурувват" ортидаги тузоқ / Ўзбекистон янгиликлари, энг сўнгги хабарлар\nМахсус янгиликлар 0 Шархлар 963 кўрилди\n"Мурувват" ортидаги тузоқ\nФирибгарлик жинояти жой ҳам, жабрланувчи ҳам танламас экан. Сабаби, товламачилик йўлини тутганларнинг нафси йўлдами-чўлдами ҳакалак отиб кетаверар, унинг йўриғида ҳаром бўлса-да осонгина даромадга эга бўлишга интилаверишар экан. Энг ёмони, улар ўзларининг бундай чиркин мақсадига эришиш учун ҳатто оғир беморларни зор қақшатишдан ҳам қайтишмас экан...\nЯқинда жиноят ишлари бўйича Ангрен шаҳар суди очиқ суд мажлисида ана шундай кимсаларнинг жиноятлари фош этилди. Суд залида ўтирганлардан кимдир фарзанди оғир хасталикка чалинган онанинг фирибгарлар тузоғига тушганига ачинган бўлса, яна кимдир бебурдларни қарғади, биров ҳайратдан ёқасини ушлаш билан кифояланди, холос. Фирибгарлар ҳам бегона эмас: ака-ука Баҳодир ва Баҳром, уларнинг тумандоши Дилшод (исм-фамилиялар ўзгартирилган).\n...Баҳром телеграм ижтимоий тармоғидаги “Эҳсон” каналига уланди-ю, фикри ўзгарди-қолди. Бу каналда асосан ёрдамга муҳтожлар (ва ўзини муҳтож кўрсатувчилар ҳам) ҳожатбарорлардан маълум миқдорда моддий ёрдам сўрашар ва мабодо кимдир бунга рози бўлса, пул кўчиришлари учун пластик карта рақамларини эълон қилишар эди.\n“Қизим оғир дардга чалинган, хорижий клиникада жарроҳлик амалиёти ўтказишимизга ёрдам беринг! Акс ҳолда, 20 ёшли дилбандимдан айрилиб қоламан”. Илтимосноманинг остига пластик карта ва уяли алоқа рақамлари қолдирилган. Роксана исмли аёлнинг ушбу илтимоси Баҳромни сергак торттирди. У хаёлига келган шум фикрини амалга ошириш учун дарҳол аёлга хабар юборди:\n“Опажон, дилбандингиз операцияси учун қанча маблағ етишмаяпти, қўлимдан келса ҳаммасини тўлашга ҳаракат қиламан”...\nТабиийки, бундай “меҳрибонлик”дан Роксананинг қувончи ичига сиғмади ва дарҳол жавоб берди:\n“Ҳа, яхши, қолгани тайёрми ахир, айтган суммангизни тўласам, уни асраб қолишга улгурасизми?”\n“Албатта, 20 миллион сўм йиғилди, сиз каби яхши одамлар кўп экан, укажон”...\n“Хўп, опажон, мен сизга қисқа муддатда хабар бераман”.\nБаҳром ҳожатманд жувон берган маълумотлардан нусха олиб, аввал акаси Баҳодирнинг телеграмдаги рақамига юборди. Бу вақтда Баҳодир Дилшод билан бирга Қашқадарё вилоятидаги меҳмонхоналардан бирида суҳбатлашиб ўтирган эди. Укасидан келган муждани ўқиб, унинг мақсадини дарҳол тушунди.\n– Сизга маълумотларни юбордим, 20 миллионлик даромадни бой берманг, ўзгалар илиб кетмасин, – деди укаси унга қўнғироқ қиларкан.\nДилшоднинг маслаҳатига биноан рус тилини яхши билгани боис Роксана билан Баҳодир гаплашадиган бўлди. Фақат шахсий рақамидан эмас, шаҳарлараро сўзлашув тармоғи орқали.\n– Биз сизга ёрдам бермоқчимиз, операцияга керак бўлган ҳамма пулларни ўтказиб юбораман ҳозир, фақат бунинг учун менга пластик картангизга уланган клик рақамини ҳам айтишингиз керак, бўлмаса бундай катта сумма ўтмайди.\nҲожати равон бўлаётганидан умидвор Роксана “ҳожатбарор”га лаққа тушди\n– Икки кунда ҳисобингизга пул ўтказаман, қизингиз тузалиб кетсин, – дея хайрлашди Баҳодир клик рақамини олгач...\nРоксана бечора эса узундан узоқ раҳмат айтганча қолди.\nИкковлон тонгни бетоқатларча оттиргач, Шаҳрисабз шаҳридаги “Кеш” деҳқон бозорига қўйилган банкомат ёнига боришди. Шу орада кўринишидан соддалиги билиниб турган бир отахон келиб, пластигидаги пулни банкомат хизмати орқали нақдлаштириб олди. Сўнг кетишга чоғланган ҳам эдики, Баҳодир у кишига яқинлашиб, саволга тутди:\nОтахон, сиздан бир илтимосим бор эди?\n– Қўлимдан келса бажонидил, болам, – дея кўринишидан бошқа вилоятнинг кишиси эканлиги билиниб турган йигитга разм солди отахон.\n– Биз мол олгани водийдан келувдик. Аммо пулимиз камлик қиляпти. Керакли пулни у ёқдан машина орқали келишини кутсак, вақт йўқотамиз. Агар бизга пластик картангизни бериб турсангиз, танишларимиз ҳозироқ пул ташлайди, биз уни нақдлаштириб олиб, сизга қайтариб берамиз.\n– Майли, бўтам, мусофир экансизлар, мана олинг...\nУстомонлар клик хизмати орқали бирпасда Роксананинг пластик картасидаги маблағни қўлларидаги картага ўтказиб олишди. Сўнг дўкондорлардан бирига учрашиб, 20 миллион 300 мингни 5 фоиз эвазига нақдлаштириб беришни сўрашганди, у киши ҳам кўна қолди. Ахир, йўқ жойдан 1 миллион сўм даромад қоринни оғритадими? Дўкондор ечилган суммадан ўз ҳақини чегириб, нақ 19 миллионни Баҳодир ва Дилшоднинг қўлига тутқазди. Бўшаган пластик карта эса отахонга қайтарилди. Ярим соатда яхшигина сармояли бўлган икки фирибгар дўппини осмонга отишганча тезда уйларига – Андижонга жўнаворишди. Табиийки, “даромад” уч ҳамтовоқ ўртасида тенг тақсимланди...\nЭнди гапни Роксанадан эшитинг. У нотаниш “ҳожатбарор”га шахсий клик рақамини айтгач, кечаси билан кўнгли ғаш тортди. Ҳисобидаги пулни укасининг пластик карта рақамига кўчириб беришни сўраш учун Ангрен шаҳридаги тегишли банкка йўл олди. Аммо у молия муассасаси остонасига етар етмасдан, телефонига кетма-кет СМСлар кела бошлади. Хабарлар унинг ҳисобидаги пуллари ечиб олинганидан дарак берарди...\nШундоқ ҳам жигаргўшасининг дардида куйиб адо бўлаёзган онаизор ҳушидан айрилишига бир баҳя қолди. Яхшиямки, банк ходимлари ўз вақтида унга биринчи ёрдам кўрсатишди. Сўнг Роксананинг мурожаати билан унинг пластик карточкасидан ечилган пулларнинг рўйхатини тақдим этишди. Унда аёлгинанинг маблағлари қаердан, қай усулда ўзлаштирилгани ҳақида барча маълумотлар мужассам эди. Воқеа юзасидан жабрланувчи Роксананинг қонуний вакили – қайнукаси дарҳол туман ички ишлар бўлимига ариза билан мурожаат этди. Тезкор суриштирув ишлари натижасида барча жиноятлар фош бўлди. Жиноят изларини беркитиш ва ҳуқуқни муҳофаза қилувчи идоралар ходимларини чалғитиш мақсадида Баҳодирнинг ўз уяли алоқа телефони туриб, шаҳар таксофонидан Роксанага қўнғироқ қилгани, ўз пластик картаси бўлса-да, нотаниш инсоннинг картасига пулларни ўтказиб олиб, сўнг уни нақдлаштиргани, ҳамма-ҳаммаси бирин-кетин исботини топди.\nСуд судланувчилар, жабрланувчининг қонуний вакили ва гувоҳнинг кўрсатувларини тинглаб, жиноят иши бўйича тўпланган ҳужжатларни атрофлича ўрганиб чиқди. Уларни таҳлил қилиб, судланувчи Дилшод Рустамов ва Баҳром Зиёдуллаевнинг (Баҳодир Зиёдуллаев хорижга кетиб қолгани учун унга нисбатан жиноят иши алоҳида иш юритувига ажратилган) айби ўзларининг тўлиқ иқрорлиги, пластик карточкасидаги пул ўтказиш операциялари, уяли алоқа телефонларидаги кириш-чиқиш қўнғироқлари ҳақидаги маълумотлар ва бошқа далиллар билан ўз тасдиғини тўлиқ топган деб ҳисобланди. Дилшод Рустамов ва Баҳром Зиёдуллаев содир этган жиноят Жиноят кодексининг 169-моддаси 3-қисми “б” банди билан дастлабки тергов органи томонидан тўғри малакаланган деб топилди.\nСудланувчи Дилшод Рустамовга жазо тури ва меъёрини белгилашда содир этилган жиноятнинг хусусияти ва ижтимоий хавфлилик даражаси, шунингдек, унинг ўз айбига тўлиқ иқрор бўлиб қилмишидан пушаймонлиги, оилалилиги, қарамоғида уч нафар вояга етмаган фарзанди борлиги, жабрланувчига етказилган моддий зарарни тўлиқ қоплагани, шунингдек, унинг муқаддам судланган (бир неча марта) бўлиб, бундан ўзига тегишли хулоса чиқариб олмасдан яна жиноят содир қилгани, жабрланувчининг қонуний вакили оғирроқ қонуний чора кўришни сўраганини инобатга олиб, унга ўзи айбланаётган модда санкциясида назарда тутилган озодликдан маҳрум қилиш жазоси тайинланди.\nБаҳром Зиёдуллаевга эса жазо тури ва меъёрини белгилашда содир этилган жиноятнинг хусусияти ва ижтимоий хавфлилик даражаси, унинг бир гуруҳ бўлиб ёрдамга муҳтож шахснинг мулкини ўғирлагани, жабрланувчининг қонуний вакили қонуний чора кўришни сўрагани, муқаддам судланмагани, яшаш жойидан ижобий тавсифланиши, ўз айбига тўлиқ иқрор бўлиб, қилмишидан чин кўнгилдан пушаймонлиги, жабрланувчига етказилган моддий зарарни тўлиқ қоплагани инобатга олинди. Унга ўзи айбланаётган модда санкциясида назарда тутилган озодликдан маҳрум қилиш жазосининг энг кам қисмидан ҳам камроқ жазо тайинланди.\nСуд Дилшод Рустамовни 5 йил муддатга озодликдан маҳрум қилди. Тайинланган жазо қаттиқ тартибли колонияларда ўташи белгиланди. Баҳром Зиёдуллаев эса 3 йил муддатга озодликдан маҳрум қилиниб, жазони умумий тартибли колонияларда ўтайдиган бўлди. Зарарни қоплаш мақсадида Тошкент вилояти ИИБ ҳузуридаги тергов бошқармасининг депозит ҳисоб рақамига топширилган 20 300 000 сўм пул жабрланувчининг қонуний вакилига қайтариб берилиши ҳам суд ҳукмида қайд этилди.\nХоразмда банк ходимлари фуқароларнинг пластик карточкаларидаги пулларини ўғирлагани аниқланди\nТошкент вилоятида пластик картадан 100 млн сўмни ечиб олган "валютафуруш" қўлга олинди


عن جابر قال: إنا كنا يوم الخندق نحفر، فعرضت كدية شديدة، فجاؤوا إلى النبي ﷺ فقالوا: هذه كدية عرضت في الخندق. فقال: أنا نازل ثم قام، وبطنه معصوب بحجر، ولبثنا ثلاثة أيام لا نذوق ذواقا، فأخذ النبي ﷺ المعول، فضرب فعاد كثيبا أهيل أو أهيم، Жобир разияллоху анҳудан ривоят қилинади: У киши бундай дейдилар: «Биз Хандақ куни чуқур қазиётиб қаттиқ ерга дуч келиб қолдик. Шунда одамлар Расулуллоҳнинг олдиларига бориб: «Эй Аллоҳнинг расули, биз қаттиқ ерга дуч келиб қолдик, (кавлаб бўлмаяпти)»,— дейишди. Расулуллоҳ уларга: «Мен тушаман»,— дедилар-да, ўринларидан турдилар, лекин қоринлари жуда оч эди, чунки уч кундан буён туз тотмаган эдик. Расулуллоҳ чўкични олдилар, сўнг чуқурга тушиб, зарб билан қаттиқ ерга урдилар. Қаттиқ ер ушалиб-ушалиб кетди.\nЖобир розияллоҳу анҳудан қилинган ривоят хандақ қазилаётган пайтда содир бўлган. Жобир розияллоҳу анҳу гапларининг бошида айтганларидек. Хандақ мусулмонлар ва мушриклар ўртасига қазилган ўра ёки чуқурдир. Бу жанг ҳижратнинг тўртинчи йили шаввол ойида содир бўлган. Унинг иккинчи номи Ахзобдир. Бу ҳақида Ахзоб, сурасининг бошида келган. Воқеанинг тўлиқ шакли бундай Жобир разияллоху анҳу бундай дейдилар:\n«Биз Хандақ куни чуқур қазиётиб қаттиқ ерга дуч келиб қолдик. Шунда одамлар Жаноб Расулуллоҳнинг олдиларига бориб: «Эй Аллоҳнинг расули, биз қаттиқ ерга дуч келиб қолдик, (кавлаб бўлмаяпти)»,— дейишди. Расулуллоҳ уларга: «Мен тушаман»,— дедилар-да, ўринларидан турдилар, лекин қоринлари жуда оч эди, чунки уч кундан буён туз тотмаган эдик. Расулуллоҳ чўкични олдилар, сўнг чуқурга тушиб, зарб бирлан қаттиқ ерга урдилар. Қаттиқ ер ушалиб-ушалиб кетди. Шунда мен: «Ё Расулаллоҳ, менга изн берсангиз, уйга бориб келсам!» — деб жавоб олдим. Уйга бориб, хотинимга «Расулуллоҳнинг жуда оч қолганларини сезяпман, бирор егулик нарсанг борми» дедим. Хотиним: «Ҳа, озгина арпа билан битта улоқчам бор», деди. Мен улоқни сўйдим, хотиним арпани туйиб, ун қилди. Гўштни қозонга солдим-да, Расулуллоҳнинг олдиларига бордим, бу вақтда хамир кўпчиб, нон ясалган, қозон эса аллақачон ўчоққа осилган эди. Мен Расулуллоҳга «Менга бироз таом тайёрлаб қўйишган экан Ё Расулаллоҳ, ўзингиз билан бир-икки кишини олиб мен билан юринг дедим. Расулуллоҳ мендан: «Таомингиз қанча?» -деб сўрадилар. Мен бор таомни айтдим «Кўп экан, жуда яхши Хотинингизга айтинг, мен боргунимча гўштни қозондан, нонни тандирдан олмай турсин —дедилар. Кейин, барча муҳожиру ансорларга «Туринглар!» — дедилар-да, биргалаишб менииг уйимга келдилар. Мен хотинимга: «Шўринг қурсин, Расулуллоҳ ўзлари билан муҳожиру ансорларни ҳамда улар билан бирга яна бир қанча кишиларни олиб келдилар» дедим. Хотиним менга. «Расулуллох сиздан овқатинг қанчалигини сўраганмидилар?»—деди. Мен «Ҳа», дедим. Жаноб Расулуллоҳ бўлсалар одамларга Уйга кирингизлар, тўпланмангизлар — деб нонни тандирдан узиб, шўрвани, сузиб беравердилар. Ҳамма туйгандан кейин ҳам қозонда гўшт, тандирда нон ортиб қолди. Кейин, менинг хотинимга «Бу овқатдан ўзинг ҳам егин, қушниларга ҳам тортиқ, қилгин, чунки одамлар оч»,— дедилар» Қатода Байҳақий зикр қилган нарсани айтади: “Хандақ ғазотида мушриклар тўрт мингта ёки Аллоҳ ҳохлаганича эди. Мусулмонлар эса мингтага етганмиз.” Ибн исҳоқ: “Мушриклар ҳақида Росулуллоҳ соллаллоҳу алайҳи васаллам эшитганларидан кейин Мадинанинг атрофига хандақ қаздирганлар”, дедилар.\nИбн хишом: “Салмон форсийнинг таклифи билан хиндақ қазилган” деганлар.\nНабий соллаллоҳ алайҳи васалламга улуғ қувват берилганлиги;\nНабий соллаллоҳ алайҳи васаллам бошқа инсонлардан шижоатлироқ қаҳрамонроқ бўлганликари;\nНабий соллаллоҳ алайҳи васаллам жиҳод ва харб ишларида саҳобалар билан бирга иштирок этганлар бошқалардан ўзларини ажратмаганлар;\nНабий соллаллоҳ алайҳи васаллам очлик ва қаттиқ машаққатга сабрли бўлганликлари.\n900000cookie-checkБир ҳадис шарҳиno\nОлдингиДуонинг тақдирга таъсириКейингиБир ҳадис шарҳи…


Нолгрипп Жуниор сироп | Quramax\nНолгрипп Жуниор сироп\nСавдо номи: Нолгрипп Жуниор\nТаъсир этувчи модда (ҲПН): парацетамол, фенилэфрин гидрохлориди, хлорфенирамин малеати.\nҲар 5 мл сақлайди:\nПарацетамол БФ 125 мг\nФенилэфрин гидрохлориди БФ 5 мг\nХлорфенирамин малеати БФ 1 мг\nЁрдамчи модда: полиэтиленгликоль, глицерол, сорбитол, метилпарабен, пропилпарабен, натрий сахарин, кармуазин бўёвчиси, қулупнай ароматизатори, тозаланган сув.\nТаърифи: Пушти рангли сироп\nНолгрипп Жуниор сиропи умумий шамоллаш, грипп, йўтал, иситма, катар ва юқори нафас йўлларининг бошқа инфекцион касалликлари билан ассоциацияланган симптомларини пасайтириш учун тиббий ингредиентларнинг идеал мажмуасидир.\nНолгрипп Жуниор сиропининг таркибига кирувчи парацетамол оғриқни қолдирувчи ва иситмани туширувчи ва кучсиз яллиғланишга, бош оғриғи ва бошқа туркумдаги оғриқларни пасайтириш таъсирга эга.\nПарацетамолнинг иситмани туширувчи таъсири простагландинларнинг синтезини ингибирланиши орқали иссиқликнинг бошқарилишини гипоталамик марказларига эндоген пирогенларнинг самараларини блокланиши билан боғлиқ. Қизиб кетиш оқибатида вазодилятация, перифирик қон оқимини кучайиши ва терлаш кузатилади. Анальгетик таъсири оғриқни сезувчанлигига бевосита таъсирининг натижаси ҳам бўлиши мумкин. Бу эффект простагландилар синтезини ингибирланиши ёки кимёвий медиатрлар ёки бошқа субстанцияларга таъсир қилиши, оғриқ рецепторларга механик ёки кимёвий стимуляция оқибатида юзага келади.\nПарацетамол периферик яллиғланишга қарши таъсир кўрсатмайди.\nПарацетамолни сурункали қабул қилиш гепатоксикликка ёки нефротоксикликка олиб келиши мумкин. Парацетамолнинг п-аминофенол метаболити буйрак найчаларининг гипертонусига олиб келиши мумкин. п-аминофенолнинг оксидланган метаболитлари тўқималарда сульфгидрил гуруҳлар билан боғланиб, хужайраларнинг некрозига олиб келиши мумкин.\nФенилэфрин гидрохлорид – шамоллаш, аллергия, иситма ёки грипп оқибатидаги буруннинг битишини вақтинчалик пасайтириш учун ишлатиладиган деконгестантдир.\nХлорфенирамин антигистамин воситадир. У организмдаги табиий гистаминни блоклайди. Хлорфенирамин қичишиш, кўзёшининг оқиши ва тумов, бошқа аллергик симптомлар ва ҳароратни олдини олади.\nНолгрипп Жуниор таркибидаги парацетамол меъда-ичак йўлларидан тез сўрилади ва унинг плазмадаги чўққи концентрациясига препарат қабул қилинганидан кейин 2 соат ўтгач эришилади. Жигарда метаболизмга учрайди ва сийдик билан глюкуронид ва сульфат конъюгатлари кўринишида чиқарилади. 5% дан камроғи сийдик билан ўзгармаган ҳолда чиқарилади. Яримпарчаланиш даври 1-4 соат. Одатдаги дозаларда плазмадаги боғланиши салбий таъсир кўрсатмайди.\nЖуда кам миқдорларда ҳосил бўладиган гидроксилланган метаболитлар жигарда глютатион томонидан заҳарсизлантирилади, жигар фаолияти бузилишида улар жигарда тўпланиши мумкин.\nФенилэфрин меъда-ичак йўлларида тўлиқ сўрилади. Организмнинг барча тўқималари ва суюқликларига тақсимланади ва жигарда секин метаболизмга учрайди. Ўзгармаган ҳолда сийдик билан чиқарилади.\nПодагра ва жигар кассаликларида, норегуляр адсорбцияда жигардан бирламчи ўтишида моноаминооксидазагача ўзгариши натижасида фенилэфрин\nпаст биоэквивалентликга эга болади.\nХлорфенирамин малеати меъда-ичак йўлларидан яхши сўрилади. Ичга қабул қилинганидан кейин плазмадаги чўққи концентрациясига 1-4 соатда эришилади. Йўлдош тўсиғи орқали ўтади ва кўкрак сутига чиқади. Хлорфенирамин плазма оқсиллари билан яхши боғланади. Организмда метаболизмга учрайди ва асосан метаболитлари кўринишида сийдик билан чиқарилади.\nНолгрипп Жуниор сиропи бурун битиши, аллергик ринит, тумов, аксириш, кўз ёшланиш, томоқ ёки бурин қичиши, синусит, грипп, шамоллаш, бош оғриғи, тана оғриғи ва грипп билан боғлиқ бўлган иситмада қўлланади.\nПрепаратнинг қандай-бўлмасин компонентига ўта юқори сезувчанлик, глаукома, МАО ингибиторларини олаётган пациентлар ва жигар фаолиятининг бузилишлари бўлган беморлар.\nПарацетамол буйраклар ва жигар фаолиятининг бузилишлари бўлган пациентларга эҳтиёткорлик билан буюрилиши керак. Шунингдек жигар фаолиятига таъсир қилувчи препаратлар қабул қилинганида ҳам эҳтиёткорлик билан буюрилиши керак.\nПрепарат антигистамин компонент хлорфенирамин малеатини сақлайди, уни седатив таъсир қилувчи препаратлар ва алкоголь билан бирга қўллаш, антигистамин компонентининг таъсирини ошириши мумкин. Препаратни МНТ стимуляторлари билан, айниқса болаларда, қабул қилиш мумкин эмас, демак тавсия қилинган дозани ошириш мумкин эмас. Бу ҳолсизлик ва уйқучанликка олиб келиши мумкин. Препарат қабул қилинганида автотранспортни ҳайдаш ва машиналарни бошқаришдан сақланиш керак.\n6-12 ёшли болалар: 10 мл дан кунига 3-4 марта.\n2-6 ёшли болалар: 5 мл дан кунига 3-4 марта.\n1-2 ёшгача бўлган болалар: 2,5 мл дан кунига 3-4 марта.\nНолгрипп Жуниор сироп фенобарбитал, варфарин, фенотиазинлар, моноаминооксидаза ингибиторлари, трициклик антидепрессантлар, билвосита ёки аралаш симпатомиметик воситалар, безовталик ва уйқусизликни даволаш учун воситалар, хинолонлар, депрессияни даволаш учун воситаларнинг таъсирини кучайтириши мумкин.\nМеъдани ювиш, ёки сунъий равишда қусишни чақириш, фаоллаштирилган кўмир қабул қилиш (болаларга тана вазнига 1-2 г) ёки осмотик сурги воситасини қўллаш мумкин.\n60 мл ПЭТ бутилка топламда дозатор билан ҳамда қўллаш бўйича йўриқномаси билан бирга картон қутига жойланган.\nҚуруқ, ёруғликдан ҳимояланган жойда, +25°С дан юқори бўлмаган ҳароратда сақлансин.\nИшлаб чиқарувчининг номи ва манзили


Шуҳратим, шоним – Астана\nТўлебий туманидаги «Султонработ» умумий ўрта мактабининг бир гуруҳ ўқитувчилари ЭКСПО-2017 Халқаро кўргазмасини томоша қилиб қайтишди. Қуйида уларнинг таассуротларини эътиборингизга ҳавола қиламиз.\n– Жаҳон тамаддуни ривожига улкан ҳисса қўшган, кенгаш даврида ҳақли равишда "қўриқ ерлар маркази" деб ном олган собиқ Целиноград, ҳозирда халқимизнинг ғурур-ифтихорига айланган, республикамизнинг пойтахти Астана шаҳрига бориб, унинг миллий давлатчилигимиз тарихи ва ижтимоий-сиёсий ҳаётимиздаги ўрни ҳамда аҳамияти беқиёслигини яна бир карра ҳис қилдим. Қатағон йилларида минглаб кишиларга ватан бўлган бу шаҳар турли миллат вакиллари учун олтин бешик, десак ҳам янглишмаймиз. Унинг иқтисодий-ижтимоий нуфузи, маданияти, фаровонлиги мустақиллик йилларида, айниқса юксалганини ЭКСПО-2017 Халқаро кўргазмасига борган ҳар бир фуқаро англаб етади.\nАввал дарёнинг ўнг соҳилини томоша қилдик. Икки қирғоқни боғловчи кўприк пойтахтимизнинг кўркига кўрк қўшиб турибди. Пойтахтимиз Астананинг обод ва кўркам шаҳар эканлигига яна бир карра амин бўлдим.\nЭКСПО шаҳарчасида эса қозоғистонлик олимларнинг яшил технология соҳасида эришган ютуқларини кўриб, қалбимда фахр ва ғурур ҳисси уйғонди. Шунингдек, Озарбайжон давлати павильонида нанотехнология асосида яратилган пол қопламаси эътиборимни тортди. У ҳам пол, ҳам гилам ўрнида қўлланилиб, тозалаш ҳам осон экан. Ўзбекистон павильонидаги барча шароитлар яратилган кичкина электрон меҳмонхона томошабинларда катта қизиқиш уйғотди. Арабистоннинг миллий кийимлари ва ҳунармандчилик буюмларида ҳам давр нафасини сездик. Германиянинг электромобиллари ҳақида кўп эшитгандик, энди кўзимиз билан кўрдик. Россия давлати павильонида намойиш этилаётган, Антарктидадан олиб келинган, узунлиги 8 метр муз мисолида олимлар дунёвий ҳаво ҳароратининг кўтарилиши муаммоси тадқиқоти натижалари билан таништирмоқдалар.\n– Астананинг шу даражага етишиши ёш республикамиз учун осон бўлмагани маълум. Бу шаҳарнинг бугунги қиёфасида минглаб ҳамюртларимизнинг самарали меҳнати борлигини ҳис этасиз.\nДарҳақиқат, пойтахтимизнинг ландшафт дизайни шундай шакллантирилганки, у йил давомида гуллаб турувчи шаҳарни эслатади. Баҳор келишидан то кеч куз кунларигача гуллайдиган турфа ўсимликлар кўзни қувонтиради. Ёз фаслида эса деярли ҳар чақиримда 60 дан зиёд турдаги гулларнинг пойтахтимиз кўркига кўрк улашаётганини кузатиш мумкин. Бир сўз билан айтганда, пойтахтимизда Президентимиз таклиф қилган «яшил дастур» доирасида амалга оширилаётган саъй-ҳаракатлар бардавом бўлиб, бундан кейин ҳам ўз самарасини бераверади.\nЭКСПО доирасида пойтахтимизда ўтаётган қатор маънавий-маърифий, кўнгилочар тадбирларга гувоҳ бўлдик. Нуфузли кўргазманинг юртимиз пойтахтида ўтказилиши бугунги кунда давлатимизни юзлаб мамлакатлар тан олиб, Астана шаҳрининг донғи дунёга таралаётганига яна бир далилдир. Мустақиллик йилларида ўзгача чирой очиб, гўзаллашаётган бу шаҳар келгусида жаҳон илм-фан ва маданиятининг бешиги номини оладиган бўлса, бу, аввало, юртимиздаги барқарорликнинг шарофатидан, албатта. Тинч, осойишта юртга эса байрамлар ярашади, деб бежиз айтишмайди. Юртбошимиз таъкидлаб ўтганларидек, истиқлол туфайли эришилган бу кунларнинг қадрига етишимиз керак.\nЭлбошимизнинг орзуси ушалиб, Астананинг Евроосиё марказига айланишига шак-шубҳа йўқ.\nБ. ДЎСМАТОВА, 2017-08-18, 18:57 135


23 апрел 2021, Тошкент вақти: 16:43\nТошкент шаҳар, Олмазор туман суди тунги клубда икки йигитга тан жароҳати етказганликда айбдор деб топилган 19 яшар қизга 5 йил муддатга озодликни чеклаш кўринишида жазо тайинлади.\nБу ҳақда хабар қилган Sevimli телеканалининг «Замон» дастурига кўра, судланган фуқаро Ўзбекистон Республикаси Жиноят кодексининг 104-моддаси 2-қисми «е» банди (Қасддан баданга оғир зарар етказиш) ва 277-моддаси 3-қисми «г» (Безорилик) бандида назарда тутилган жиноятларни содир этганликда айбдор топилган.\nАйтилишича, жабрланувчи йигитлар қизга нисбатан ҳеч қандай даъвоси йўқлигини билдириб, суддан судланувчи қизга енгиллик беришни сўраган.\nСудланган 19 яшар қиз тунги клубга ўзининг онаси билан борган. У 2018 йил 6 октябрь куни тахминан соат 04:40 ларда Тошкент шаҳар Олмазор тумани Форобий кўчасида жойлашган «Ниҳол» тунги клуби олдида ўзаро келишмовчилик сабабли тўс-тўполон кўтарган. Жанжал давомида қиз йигитлардан бирининг қўлига енгил жароҳат етказган, иккинчи йигит эса оғир даражадаги тан жароҳати билан касалхонага ётқизилган.


Тошкент шаҳар бош имоми Анвар қори Турсуновнинг муаллифлик кўрсатуви бўлмиш "Ҳидоят сари"дан лавҳа (тв-скриншот).\n"Ўзбекистон" давлат телеканалида душанба куни намойиш этилган “Ҳидоят сари” диний-маърифий кўрсатувида диний уламолар аҳолини Интернет тармоғида тарқалган “бўҳтон ва туҳматга асосланган ахборот”га берилмасликка чақиришди.\n20 дақиқали кўрсатувда дин пешволари ота-оналарга қарши чиқиш Исломда катта гуноҳ эканини қайта-қайта таъкидлашди.\nКўрсатувдаги асосий воиз - Тошкент шаҳри бош имоми Анвар қори Турсунов ҳар қандай жойдан туриб текширилмаган, ёлғон маълумотни тарқатиш гуноҳи азим экани ва бундай нотўғри ахборот жамиятда нобарқарорликларни келтириб чиқариши мумкинлигидан огоҳлантирди.\n"Фарзандларимизга ҳам, келинларимизга ҳам, куёвларимизга ҳам ширин сўз айтайлик. Озгина айби бўлса дарров ёмон сўзлар билан, ҳақоратлар билан уларга озор бермайлик. Ширин насиҳат қилиб, айбларини гўзал ислоҳ қилиб, чиройли қилиб айтиб қўйсак, улар айбларини тўғирлайдилар. Энг катта гуноҳ ёмон сўзларни, бўхтон сўзларни тарқатиш. Тил офати туфайли текширилмаган, беҳуда сўзларни тарқатиб, жамиятда нотинчликни, барқарорликни кеткизадиган ёмон сўзларни айтишлик, энг катта гуноҳ", - деб таъкидлайди кўрсатув муаллифи Анвар қори Турсунов.\nАйни пайтда бу ерда қандай ахборот назарда тутилаётгани тўғрисида кўрсатувда конкрет гап айтилмади.\nМазкур кўрсатув Ўзбекистон президенти тўнғич қизи Гулнора Каримованинг ижтимоий тармоқларда онасига қарши турли айбловларга тўла чиқишлари ортидан эфирга берилмоқда.\nАммо "Ҳидоят сари" кўрсатувида бунга очиқ ишора қилинмагани учун қатъий қилиб: "Бу насиҳатлар Гулнора Каримовага йўналтирилган", дейиш ўринли эмас.\n"Ўзбекистон" телевидениесининг исми сир қолишини истаган журналистларидан бири Озодлик билан суҳбатда кўрсатувда айтилган гаплар Гулнора Каримовага боғлиқ эмаслигини айтди.\nЎтган ҳафтада Гулнора Каримова Твиттер микроблогидаги ўз саҳифасида онаси Татьяна Каримовани "пулга сиғиниш"да айблаган эди.\n"Оиламизда пулга сиғиниш ҳеч кимда бўлмаган. Кейинчалик у онамда пайдо бўлди”, деб ёзган эди @GulnaraKarimova.\nМол-дунёга ружуъ қўйиш тўғрисидаги гаплар айнан онасига қаратилганини иккита твити орқали таъкидлаган Гулнора “отаси онасини ҳеч қачон севмагани”ни ҳам урғулайди.\n“Бошқаларга муҳаббат бера олмаслиги жаҳлни чиқарадими? Йўқ! Унга ачинаман! У севиш нима эканини билмайди-ку! Афтидан, уни ҳеч қачон ҳеч кимни севмаган!”, дея ёзганди Каримова.\nУ, шунингдек, онасини жодугарликда ҳам айблаган. Ҳозирда Гулнора Каримованинг Твиттер тармоғидаги микроблоги ўчириб қўйилган.\nШвецияда яшаётган ўзбекистонлик имом Муҳаммадсолиҳ Абутов Каримованинг Твиттердаги чиқишларига шундай муносабат билдиради.\n-Биз Гулнорага нисбатан оддий бир онасига қарши чиқаётган қиз сифатида қарамаймиз. Гулнора Ўзбекистон сиёсий элитасида ўрни бор, амбицияси бор шахс. Унинг онасига қарши сиёсий қаршилиги бўлиши диний нуқтаи назардан болани отасига қарши чиқмаслиги керак қабилидаги маърузалар сирасига кирмайди. Тарихдан маълум Мирзо Улуғбекни ўғли ҳам отасига қарши чиққан. Бунга бошқа мисоллар ҳам кўп, - дейди Абутов.\nМуҳаммадсолиҳ Абутов Ўзбекистонда ким бўхтон ахборот тарқатаётгани борасида Анвар қори Турсунов билан бахс қилиш истаги борлигини айтади.\n-Мен Озодлик воситасида Анвар Турсунни бахс майдонига таклиф қилар эдим. Шу одам Ўзбекистон ҳукуматини ишлари шариатга тўғри келишини исбот қилиб берсалар яҳши бўлар эди, - дейди Швецияда бошпана топган имом Муҳаммадсолиҳ Абутов.